open-index/open-wikipedia-markdown huggingface dataset:
ಸಂವೃತ ಸಂಚಾರಮಾರ್ಗದ ದೂರದರ್ಶನ

thumb|ಕಣ್ಗಾವಲು ಕ್ಯಾಮರಾಗಳು
**ಸಂವೃತ ಸಂಚಾರಮಾರ್ಗದ ದೂರದರ್ಶನ** (**ವೀಡಿಯೋ ಕಣ್ಗಾವಲು**, **ಸಿಸಿಟಿವಿ**) ಎಂದರೆ ಒಂದು ನಿರ್ದಿಷ್ಟ ಸ್ಥಳಕ್ಕೆ, ಪ್ರದರ್ಶಕ ಘಟಕಗಳ ಸೀಮಿತ ಸಮೂಹದ ಮೇಲೆ ಸಂಕೇತವನ್ನು ಪ್ರಸಾರ ಮಾಡಲು ವೀಡಿಯೋ ಕ್ಯಾಮರಾಗಳ ಬಳಕೆ. ಸಂಕೇತವನ್ನು ವಿವೃತವಾಗಿ ಪ್ರಸಾರ ಮಾಡದಿರುವುದರಿಂದ ಪ್ರಸಾರ ದೂರದರ್ಶನದಿಂದ ಭಿನ್ನವಾಗಿದೆ. ಆದರೆ, ಇದು ಬಿಂದುವಿಂದ ಬಿಂದುವಿಗೆ (P2P), ಬಿಂದುವಿಂದ ಬಹುಬಿಂದುವಿಗೆ (P2MP), ಅಥವಾ ಜಾಲರಿ ತಂತಿಗಳಿಂದ ಜೋಡಣೆಯಾದ ಅಥವಾ ನಿಸ್ತಂತು ಕೊಂಡಿಗಳನ್ನು ಬಳಸಬಹುದು. ಬಹುತೇಕ ಎಲ್ಲ ವೀಡಿಯೊ ಕ್ಯಾಮರಾಗಳು ಈ ವ್ಯಾಖ್ಯಾನಕ್ಕೆ ಒಪ್ಪುತ್ತಾವಾದರೂ, ಈ ಪದವನ್ನು ಹೆಚ್ಚಿನ ವೇಳೆ ಬ್ಯಾಂಕ್‍ಗಳು, ಅಂಗಡಿಗಳು, ಮತ್ತು ಭದ್ರತೆ ಅಗತ್ಯವಿರುವ ಇತರ ಪ್ರದೇಶಗಳಂತಹ ಲಕ್ಷ್ಯವಿಡುವುದು ಬೇಕಾಗಬಹುದಾದ ಪ್ರದೇಶಗಳಲ್ಲಿ ಕಣ್ಗಾವಲಿಗೆ ಬಳಸಲಾದ ಕ್ಯಾಮರಾಗಳಿಗೆ ಅನ್ವಯಿಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಸಾರ್ವಜನಿಕ ಸುರಕ್ಷತೆ
ವರ್ಗ:ತಂತ್ರಜ್ಞಾನ
೨೦೦೨ರ ಗುಜರಾತ್ ದಂಗೆಗಳು

**೨೦೦೨ರ ಗುಜರಾತ್ ದಂಗೆಗಳು** (**೨೦೦೨ರ ಗುಜರಾತ್ ಹಿಂಸಾಚಾರ**, **ಗುಜರಾತ್ ಹತ್ಯಾಕಾಂಡ**) ಗುಜರಾತ್‍ನಲ್ಲಿ ಕೋಮುಗಳ ನಡುವಿನ ಹಿಂಸಾಚಾರದ ಮೂರು ದಿನದ ಅವಧಿಯಾಗಿತ್ತು. ಆರಂಭಿಕ ಘಟನೆಯ ನಂತರ, ಅಹ್ಮದಾಬಾದ್‍ನಲ್ಲಿ ಮೂರು ತಿಂಗಳವರೆಗೆ ಹಿಂಸಾಚಾರದ ಹೆಚ್ಚಿನ ಆಸ್ಫೋಟನಗಳಾದವು; ರಾಜ್ಯಾದ್ಯಂತ, ಅದರ ಮುಂದಿನ ವರ್ಷದವರೆಗೆ ಅಲ್ಪಸಂಖ್ಯಾತ ಮುಸ್ಲಿಮ್ ಜನತೆಯ ವಿರುದ್ಧ ಹಿಂಸಾಚಾರದ ಹೆಚ್ಚಿನ ಆಸ್ಫೋಟನಗಳಾದವು. ಅಯೋಧ್ಯೆಯಿಂದ ಮರಳುತ್ತಿದ್ದ ೫೮ ಹಿಂದೂ ಯಾತ್ರಿ ಕರಸೇವಕರ ಮರಣಕ್ಕೆ ಕಾರಣವಾದ, ೨೭, ಫ಼ೆಬ್ರುವರಿ ೨೦೦೨ರಂದು ಗೋಧ್ರಾದಲ್ಲಿ ಒಂದು ಟ್ರೇನಿನ ಸುಡುವಿಕೆಯು ಹಿಂಸಾಚಾರವನ್ನು ಪ್ರಚೋದಿಸಿತು ಎಂದು ಉಲ್ಲೇಖಿಸಲಾಗಿದೆ.

ಅಧಿಕೃತ ಅಂಕಿಅಂಶಗಳ ಪ್ರಕಾರ, ೧,೦೪೪ ಮರಣಗಳು, ೨೨೩ ಕಾಣೆಯಾದವರು, ಮತ್ತು ೨,೫೦೦ ಗಾಯಗೊಂಡವರೊಂದಿಗೆ ದಂಗೆಗಳು ಕೊನೆಗೊಂಡವು. ಮೃತರಾದವರಲ್ಲಿ, ೭೯೦ ಮುಸ್ಲಿಮರು ಮತ್ತು ೨೫೪ ಹಿಂದೂಗಳಿದ್ದರು. ೧,೯೨೬ ಸಂಖ್ಯೆಯಷ್ಟು ಜನರು ಮೃತರಾಗಿರಬಹುದು ಎಂದು ಕಾಳಜಿಯಿರುವ ನಾಗರಿಕರ ನ್ಯಾಯಾಧಿಕರಣದ ವರದಿಯು ಅಂದಾಜಿಸಿತು. ಇತರ ಮೂಲಗಳು ಮೃತರ ಸಂಖ್ಯೆ ೨,೦೦೦ನ್ನು ಮೀರಿತ್ತು ಎಂದು ಅಂದಾಜಿಸಿದವು. ಅನೇಕ ಕ್ರೂರ ಕೊಲೆಗಳು ಮತ್ತು ಅತ್ಯಾಚಾರಗಳು, ಜೊತೆಗೆ ವ್ಯಾಪಕ ಲೂಟಿ ಹಾಗೂ ಆಸ್ತಿಪಾಸ್ತಿಯ ಧ್ವಂಸದ ವರದಿಯಾಯಿತು. ಆ ಸಮಯದಲ್ಲಿ ಗುಜರಾತ್‍ನ ಮುಖ್ಯಮಂತ್ರಿಯಾಗಿದ್ದ ನರೇಂದ್ರ ಮೋದಿ, ಜೊತೆಗೆ ದಂಗೆಕೋರರಿಗೆ ನಿರ್ದೇಶನ ನೀಡಿದರು ಹಾಗೂ ಮುಸ್ಲಿಮ್ ಸ್ವಾಮ್ಯದ ಆಸ್ತಿಗಳ ಪಟ್ಟಿಗಳನ್ನು ನೀಡಿದರು ಎಂದು ಹೇಳಲಾಗಿರುವ ಪೋಲಿಸ್ ಹಾಗೂ ಸರ್ಕಾರಿ ಅಧಿಕಾರಿಗಳು, ಹಿಂಸಾಚಾರವನ್ನು ಆರಂಭಿಸಿ ಅದನ್ನು ಗಣನೆಗೆ ತೆಗೆದುಕೊಳ್ಳಲಿಲ್ಲ ಎಂದು ಆರೋಪಿಸಲಾಯಿತು.

೨೦೧೨ ರಲ್ಲಿ, ಭಾರತದ ಸರ್ವೋಚ್ಛ ನ್ಯಾಯಾಲಯವು ನೇಮಿಸಿದ್ದ ವಿಶೇಷ ತನಿಖಾ ತಂಡವು (ಎಸ್ಐಟಿ) ಹಿಂಸಾಚಾರದಲ್ಲಿ ದುಷ್ಕಾರ್ಯಭಾಗಿತ್ವದಿಂದ ಮೋದಿಯವರನ್ನು ಖುಲಾಸೆ ಮಾಡಿತು. ರಾಜ್ಯ ಸರ್ಕಾರವು ದಂಗೆಗಳನ್ನು ತಡೆಯಲು ಸಾಕಷ್ಟು ಮಾಡಲಿಲ್ಲ ಎಂಬ ವಾದಗಳನ್ನೂ ಎಸ್ಐಟಿ ತಿರಸ್ಕರಿಸಿತು. ಮುಸ್ಲಿಮ್ ಸಮುದಾಯವು ಕೋಪ ಮತ್ತು ಅವಿಶ್ವಾಸದಿಂದ ಪ್ರತಿಕ್ರಿಯಿಸಿತು ಎಂದು ವರದಿ ಮಾಡಲಾಗಿತ್ತು. ಜುಲೈ ೨೦೧೩ರಲ್ಲಿ, ಎಸ್ಐಟಿಯು ಸಾಕ್ಷ್ಯಗಳನ್ನು ಮರೆಮಾಚಿದೆ ಎಂಬ ಆರೋಪಗಳನ್ನು ಮಾಡಲಾಯಿತು. ಆ ಡಿಸೆಂಬರ್‌ನಲ್ಲಿ, ಒಂದು ಭಾರತೀಯ ನ್ಯಾಯಾಲಯವು ಹಿಂದಿನ ಎಸ್ಐಟಿ ವರದಿಯನ್ನು ಎತ್ತಿಹಿಡಿದು ಮೋದಿಯವರ ವಿರುದ್ಧ ಕಾನೂನು ಕ್ರಮ ಜರುಗಿಸಬೇಕೆಂದು ಕೋರಿದ ಬೇಡಿಕೆಯನ್ನು ತಿರಸ್ಕರಿಸಿತು. ಎಪ್ರಿಲ್ ೨೦೧೪ರಲ್ಲಿ, ಸರ್ವೋಚ್ಚ ನ್ಯಾಯಾಲಯವು ಹಿಂಸಾಚಾರಕ್ಕೆ ಸಂಬಂಧಿಸಿದ ಒಂಭತ್ತು ಪ್ರಕರಣಗಳಲ್ಲಿ ಎಸ್ಐಟಿಯ ತನಿಖೆಗಳ ಬಗ್ಗೆ ತೃಪ್ತಿ ವ್ಯಕ್ತಪಡಿಸಿತು, ಮತ್ತು ಎಸ್ಐಟಿ ವರದಿಯನ್ನು ಪ್ರಶ್ನಿಸಿದ ಮನವಿಯನ್ನು "ಆಧಾರರಹಿತ" ಎಂದು ತಿರಸ್ಕರಿಸಿತು.

## ಉಲ್ಲೇಖಗಳು
ವರ್ಗ:ಭಾರತದಲ್ಲಿನ ಹತ್ಯಾಕಾಂಡಗಳು
ಪುಸ್ತಕದ ರಕ್ಷಾಕವಚ

**ಪುಸ್ತಕದ ರಕ್ಷಾಕವಚ** ಎಂದರೆ ಒಂದು ಪುಸ್ತಕದ ಪುಟಗಳನ್ನು ಒಟ್ಟಾಗಿ ಕಟ್ಟಲು ಬಳಸಲಾದ ಯಾವುದೇ ರಕ್ಷಣಾತ್ಮಕ ಹೊದಿಕೆ. ಗಟ್ಟಿರಟ್ಟುಗಳು ಮತ್ತು ಕಾಗದಕವಚಗಳ ನಡುವಿನ ಪರಿಚಿತ ವ್ಯತ್ಯಾಸವನ್ನು ಮೀರಿ, ಮತ್ತಷ್ಟು ಪರ್ಯಾಯಗಳು ಮತ್ತು ಸೇರ್ಪಡಿಕೆಗಳಿವೆ, ಉದಾಹರಣೆಗೆ ಧೂಳು ಹೊದಿಕೆಗಳು, ಉಂಗುರ ರಟ್ಟು ಮತ್ತು ಹತ್ತೊಂಭತ್ತನೇ ಶತಮಾನದ ಪೇಪರ್-ಬೋರ್ಡ್ ಹಾಗೂ ಕೈರಟ್ಟಿನ ಸಾಂಪ್ರದಾಯಿಕ ಪ್ರಕಾರಗಳಂತಹ ಹೆಚ್ಚು ಹಳೆಯ ರೂಪಗಳು.

## ಇತಿಹಾಸ 
ಹತ್ತೊಂಭತ್ತನೇ ಶತಮಾನದ ಮೊದಲಾರ್ಧಕ್ಕಿಂತ ಮೊದಲು, ಪುಸ್ತಕಗಳನ್ನು ಕೈಯಿಂದ ಕಟ್ಟಲಾಗುತ್ತಿತ್ತು, ಐಷಾರಾಮಿ ಮಧ್ಯಕಾಲೀನ ಹಸ್ತಪ್ರತಿಗಳ ವಿಷಯದಲ್ಲಿ ಚಿನ್ನ, ಬೆಳ್ಳಿ ಮತ್ತು ರತ್ನಗಳಂತಹ ವಸ್ತುಗಳನ್ನು ಬಳಸಲಾಗುತ್ತಿತ್ತು. ನೂರಾರು ವರ್ಷಗಳವರೆಗೆ, ಪುಸ್ತಕದ ರಕ್ಷಾಹೊದಿಕೆಗಳು ದುಬಾರಿಯಾಗಿ ಮುದ್ರಿತ ಅಥವಾ ಕೈಯಿಂದ ತಯಾರಿಸಿದ ಪುಟಗಳಿಗೆ ರಕ್ಷಣಾತ್ಮಕ ಸಾಧನವಾಗಿ, ಮತ್ತು ಅವುಗಳ ಸಾಂಸ್ಕೃತಿಕ ಅಧಿಕಾರಕ್ಕೆ ಅಲಂಕಾರಿಕ ಮೆಚ್ಚಿಕೆಯಾಗಿ ಕಾರ್ಯನಿರ್ವಹಿಸಿದ್ದವು. ೧೮೨೦ರ ದಶಕದಲ್ಲಿ ಪುಸ್ತಕಕ್ಕೆ ಹೇಗೆ ಹೊದಿಕೆ ನೀಡಬಹುದು ಎಂಬ ಬಗ್ಗೆ ದೊಡ್ಡ ಬದಲಾವಣೆಗಳು ಆಗಲು ಆರಂಭವಾಯಿತು. ಕ್ರಮೇಣವಾಗಿ ಯಾಂತ್ರಿಕ ಪುಸ್ತಕ ಕಟ್ಟುವಿಕೆಗೆ ತಂತ್ರಗಳನ್ನು ಪರಿಚಯಿಸಲಾಯಿತು.

## ಬಾಹ್ಯ ಸಂಪರ್ಕಗಳು 
* The Book Cover Archive
* *-contains photographs of decorated publisher bindings from the 1870s to 1930
* Historical book cover design gallery
* Pulp fiction cover gallery
* The Art of Penguin Science Fiction The history and cover art of science fiction published by Penguin Books from 1935 to the present day
* Thomas Bonn Collection of Publishers Interviews – more than 100 audio interviews with publishers, art directors, etc. on the topic of cover art

ವರ್ಗ:ಪುಸ್ತಕ ವಿನ್ಯಾಸ
ಜಾಗರೂಕತೆ

**ಜಾಗರೂಕತೆ**ಯು ಉನ್ನತ ಇಂದ್ರಿಯ ಅರಿವಿನ ಮೂಲಕ ಸಕ್ರಿಯ ಎಚ್ಚರದ ಸ್ಥಿತಿ, ಉದಾಹರಣೆಗೆ ಅಪಾಯ ಅಥವಾ ತುರ್ತು ಪರಿಸ್ಥಿತಿಯನ್ನು ಎದುರಿಸಲು ಜಾಗರೂಕವಾಗಿರುವುದು ಹಾಗೂ ಚುರುಕಾಗಿರುವುದು, ಅಥವಾ ಗ್ರಹಿಸಿ ಕಾರ್ಯನಿರ್ವಹಿಸಲು ಚಟುವಟಿಕೆಯಿಂದಿರುವುದು. ಇದು ಮನೋವಿಜ್ಞಾನ ಜೊತೆಗೆ ಶರೀರ ವಿಜ್ಞಾನಕ್ಕೂ ಸಂಬಂಧಿಸಿದೆ. ಜಾಗರೂಕತೆಯ ಕೊರತೆಯು ನಾರ್ಕೊಲೆಪ್ಸಿ, ಗಮನದ ಕೊರತೆಯ ಅಸ್ವಸ್ಥತೆ, ದೀರ್ಘಕಾಲೀನ ಆಯಾಸ ಲಕ್ಷಣಕೂಟ, ಖಿನ್ನತೆ, ಆ್ಯಡಿಸನ್‍ನ ರೋಗ, ಅಥವಾ ನಿದ್ರಾ ಅಭಾವ ಸೇರಿದಂತೆ ಅನೇಕ ಅಸ್ವಸ್ಥತೆಗಳ ಲಕ್ಷಣವಾಗಿದೆ. ಜಾಗರೂಕತೆಯ ಗಮನಾರ್ಹವಾದ ಕೊರತೆಯನ್ನು ಮಾರ್ಪಾಡಾದ ಪ್ರಜ್ಞೆಯ ಮಟ್ಟವೆಂದು ವರ್ಗೀಕರಿಸಬಹುದು.

## ಶರೀರ ವಿಜ್ಞಾನ ಸಂಬಂಧಿ ಅಂಶಗಳು 
ಸುರಕ್ಷತಾ ಸಂಬಂಧಿ ಅಥವಾ ಸಾರಿಗೆ ವೃತ್ತಿಗಳಲ್ಲಿ ನೇಮಕಗೊಂಡ ವ್ಯಕ್ತಿಗಳು ಜಾಗರೂಕತೆಯಲ್ಲಿ ವೈಫಲ್ಯಗಳನ್ನು ಹೊಂದಿದರೆ, ವಾಯುಸಂಚಾರ ನಿಯಂತ್ರಣದಿಂದ ಬೈಜಿಕ ವಿದ್ಯುತ್ ಸ್ಥಾವರದ ಮೇಲ್ವಿಚಾರಣೆವರೆಗಿನ ವ್ಯಾಪ್ತಿಯ ವೃತ್ತಿಗಳಲ್ಲಿ ಗಂಭೀರ ಪರಿಣಾಮಗಳಿಗೆ ಕಾರಣವಾಗಬಹುದು.

## ಉಲ್ಲೇಖಗಳು 
ವರ್ಗ:ಗಮನ
ತೇಜಸ್ವಿ ಸೂರ್ಯ

**ತೇಜಸ್ವಿ ಸೂರ್ಯ**  (ಎಲ್. ಸೂರ್ಯನಾರಾಯಣ ತೇಜಸ್ವಿ) ಬೆಂಗಳೂರು ದಕ್ಷಿಣ ಲೋಕಸಭಾ ಕ್ಷೇತ್ರದ ಸಂಸದ ಮತ್ತು ಬಿಜೆಪಿ ಯುವ ಮೋರ್ಚಾದ ರಾಷ್ಟ್ರೀಯ ಅಧ್ಯಕ್ಷ. ಅವರು ನವೆಂಬರ್ ೧೬, ೧೯೯೦ ರಂದು ಜನಿಸಿದರು.ಅವರು ಬೆಂಗಳೂರು ದಕ್ಷಿಣ (ಲೋಕಸಭಾ ಕ್ಷೇತ್ರ) ದಿಂದ ೧೭ನೇ ಲೋಕಸಭೆಯಲ್ಲಿ ಸಂಸತ್ ಪ್ರವೇಶಿಸಿದರು.
## ವೈಯಕ್ತಿಕ ಜೀವನ
ತೇಜಸ್ವಿ ಸೂರ್ಯರವರು  ನವೆಂಬರ್ ೧೬, ೧೯೯೦ರಂದು ರಮ ಮತ್ತು ಡಾ. ಎಲ್.ಎ. ಸೂರ್ಯನಾರಾಯಣರಿಗೆ ಜನಿಸಿದರು, ಅವರು ೯ ವರ್ಷ ವಯಸ್ಸಿನ ವಿದ್ಯಾರ್ಥಿಯಾಗಿದ್ದಾಗ, ತಾವು ಬಿಡಿಸಿದ ೧೭ ವರ್ಣಚಿತ್ರಗಳನ್ನು ಮಾರಾಟ ಮಾಡಿ ₹೧೨೨೦ ಸಂಗ್ರಹಿಸಿದರು ಮತ್ತು ಅದನ್ನು ಅವರ ಶಾಲೆಯ ಪ್ರಾಂಶುಪಾಲರ ಮೂಲಕ "ಸೇನಾ ಕಾರ್ಗಿಲ್ ಪರಿಹಾರ ನಿಧಿ" ಗೆ ದಾನ ಮಾಡಿದರು.
ಅವರು ಬೆಂಗಳೂರು ಇನ್ಸ್ಟಿಟ್ಯೂಟ್ ಆಫ್ ಲೀಗಲ್ ಸ್ಟಡೀಸ್ ನಿಂದ ಶೈಕ್ಷಣಿಕ ಕಾನೂನು ಪದವಿ ಮತ್ತು ಎಲ್ ಎಲ್ ಬಿ ಪದವಿಯನ್ನು ಪಡೆದರು.

## ರಾಜಕೀಯ ವೃತ್ತಿಜೀವನ
### ಆರಂಭಿಕ ವರ್ಷಗಳಲ್ಲಿ
ಅವರು ಅಖಿಲ ಭಾರತೀಯ ವಿದ್ಯಾರ್ಥಿ ಪರಿಷತ್ತಿನ(ಎಬಿವಿಪಿ) ಸಕ್ರಿಯ ಕಾರ್ಯಕರ್ತರಾಗಿದ್ದರು  ಮತ್ತು ಭಾರತೀಯ ಜನತಾ ಯುವ ಮೋರ್ಚಾದ ಪ್ರಧಾನ ಕಾರ್ಯದರ್ಶಿಗಳಾಗಿದ್ದರು. ಅವರು "ಕರ್ನಾಟಕ ಬಿಜೆಪಿ ಡಿಜಿಟಲ್ ಕಮ್ಯುನಿಕೇಷನ್ಸ್" ತಂಡವನ್ನು ೨೦೧೮ ರ ಕರ್ನಾಟಕ ಶಾಸನಸಭಾ ಚುನಾವಣೆಯಲ್ಲಿ ಮುನ್ನಡೆಸಿ ರಾಷ್ಟ್ರೀಯ ಮನ್ನಣೆ ಪಡೆದರು. 
### 2019ರ ಲೋಕಸಭಾ ಚುನಾವಣೆ
ಈ ಚುನಾವಣೆಯಲ್ಲಿ ತೇಜಸ್ವಿ ಸೂರ್ಯರವರು ಕಾಂಗ್ರೆಸ್ ನ ಬಿ. ಕೆ. ಹರಿಪ್ರಸಾದ್ ಅವರನ್ನು ೩,೩೧,೧೯೨ ಮತಗಳಿಂದ ಸೋಲಿಸುವ ಮೂಲಕ  ಬೆಂಗಳೂರು ದಕ್ಷಿಣದ(ಲೋಕಸಭಾ ಕ್ಷೇತ್ರ) ಸಂಸದರಾಗಿ  ಆಯ್ಕೆಯಾಗಿದ್ದಾರೆ.

### ೨೦೨೧ ಕೋವಿಡ್ ಹಾಸ್ಪಿಟಲ್ ಬೆಡ್ ಹಗರಣ
೨೦೨೧ ರ ಮೇ 5 ರಂದು ಶಾಸಕರಾದ ರವಿ ಸುಬ್ರಹ್ಮಣ್ಯ, ಉದಯ್ ಗರುಡಾಚಾರ್, ಸತೀಶ್ ರೆಡ್ಡಿ ಇವರೊಂದಿಗೆ ತೇಜಸ್ವಿ ಸೂರ್ಯ ಕೋವಿಡ್ ಆಸ್ಪತ್ರೆಗಳಿಗೆ ಧಿಢೀರ್ ಭೇಟಿಯಿತ್ತರು. ಬಿಬಿಎಂಪಿಯ ಕೋವಿಡ್ ವಾರ್ ರೂಮ್ ಗಳಲ್ಲಿ ನಡೆಯುತ್ತಿರುವ ಅವ್ಯವಹಾರವನ್ನು ಪ್ರಶ್ನಿಸಿದರು. ತದನಂತರ ಪತ್ರಿಕಾಗೋಷ್ಠಿಯಲ್ಲಿ ಬೆಡ್ ದಂಧೆಯನ್ನು ವಿವರಿಸಿದರು. ಈ ಹಗರಣಕ್ಕೆ ಕೋಮುದ್ವೇಷದ ಬಣ್ಣ ಹಚ್ಚಿದ್ದಕ್ಕೆ ತೇಜಸ್ವಿಸೂರ್ಯ ವಿಷಾದವನ್ನು ವ್ಯಕ್ತಪಡಿಸಿದರು.

## ಉಲ್ಲೇಖಗಳು 

ವರ್ಗ:ರಾಜಕಾರಣಿಗಳು
ವರ್ಗ:ಕರ್ನಾಟಕ ರಾಜಕಾರಣಿಗಳು
ಲಕ್ಕೂರು ಸಿ. ಆನಂದ

**ಲಕ್ಕೂರು ಸಿ. ಆನಂದ**ಕೋಲಾರ ಜಿಲ್ಲೆಯ ಲಕ್ಕೂರಿನವರು. ದಲಿತ-ಬಂಡಾಯ ಕಾವ್ಯ ಮಾರ್ಗದ ಮೂರನೆಯ ತಲೆಮಾರಿಗೆ ಸೇರಿದವರು.  ಸೃಜನಶೀಲ ಯುವ ಬರಹಗಾರ. ಕವಿ, ಸಂಶೋಧಕ, ವಿಮಶ‍ಕ, ಸಂಘಟನಾಕಾರ, ಅನುವಾದಕಾರ. ಮಾತೃಭಾಷೆ ತೆಲುಗು.ಲಕ್ಕೂರು ಸಿ. ಆನಂದ ಅವರು ಕೆಂಗೇರಿಯ ಶೇಷಾದ್ರಿಪುರಂ ಕಾಲೇಜಿನಲ್ಲಿ ಕನ್ನಡ ಉಪನ್ಯಾಸಕರಾಗಿ ಕಾರ್ಯನಿರ್ವಹಿಸಿದ್ದರು. ಕೋಲಾರ ಜಿಲ್ಲೆಯ ಕವಿ ಲಕ್ಕೂರು ಆನಂದ ಇದುವರೆಗೆ ಐದು ಕವನ ಸಂಕಲನ, ಐದು ಅನುವಾದಿತ ಕೃತಿಗಳು ಹಾಗೂ ಒಂದು ಸಂಶೋಧನಾ ಗ್ರಂಥವನ್ನು ಹೊರತಂದಿದ್ದಾರೆ. ಮಾತಂಗ ಮಾದಿಗರ ಸಂಸ್ಕೃತಿಯ ಬಗ್ಗೆ ಆನಂದ ಆಳವಾದ ಅಧ್ಯಯನ ನಡೆಸಿದ್ದಾರೆ.ಇತ್ತೀಚೆಗೆ ತೆಲುಗು ಭಾಷೆಯಿಂದ ಕನ್ನಡಕ್ಕೆ ಬಂದ  ಆತ್ಮ ಕಥೆಗಳೆಂದರೆ,  ರಾಣಿ ಶಿವ ಶಂಕರ ಶರ್ಮರ " ಕೊನೆಯ ಬ್ರಾಹ್ಮಣ" ಕೃತಿ ಇದೀಗ ಅಭಿನವ ಪ್ರಕಾಶನದಿಂದ ಕನ್ನಡದಲ್ಲಿ ಪ್ರಕಟವಾಗಿದ್ದು, ನೇರ ತೆಲುಗು ಭಾಷೆಯಿಂದ ಕನ್ನಡಕ್ಕೆ ಅನುವಾದ ಮಾಡಿದ್ದಾರೆ. ಅವರು ದಿನಾಂಕ: ೨೦-೦೫-೨೦೨೪ ರಂದು ನಿಧನರಾದರು.

## ಕೃತಿಗಳು
# ಊರಿಂದ ಊರಿಗೆ, 
# ಇಪ್ಪತ್ತರ ಕಲ್ಲಿನ ಮೇಲೆ, 
# ಬಟವಾಡೆಯಾಗದ ರಸೀತಿ, 
# ಇತಿ ನಿನ್ನ ವಿಧೇಯನು, 
# ಉರಿವ ಏಕಾಂತ ದೀಪ ಇವರ ಕವನ ಸಂಕಲನಗಳು.

### ಅನುವಾದಿತ ಕೃತಿಗಳು
# ಸ್ಮೃತಿ ಕಿಣಾನ್ತಂ, 
# ಕೊನೆ ಬ್ರಾಹ್ಮಣ, 
# ಆಕಾಶ ದೇವರ, 
# ನಗ್ನ ಮುನಿಯ ಸಮಗ್ರ ಕಥೆಗಳು, 
# ಅರುದ್ರ ಇವರ ಅನುವಾದಿತ ಕೃತಿಗಳು. 

## ಪ್ರಶಸ್ತಿ/ಗೌರವ/ಸನ್ಮಾನಗಳು
# ಕೇಂದ್ರ ಸಾಹಿತ್ಯ ಅಕಾಡೆಮಿ  ಯುವ ಪ್ರಶಸ್ತಿ ಪುರಸ್ಕೃತರು
# ಆಂಧ್ರದ ಶ್ರೀ ಶ್ರೀ ಕಾವ್ಯ ಪುರಸ್ಕಾರ,  
# ದೆಹಲಿಯ ದಲಿತ ಸಾಹಿತ್ಯ ಪರಿಷತ್ತು ಪ್ರಶಸ್ತಿ, 
# ದು ನಿಂ ಬೆಳಗಲಿ ಪ್ರಶಸ್ತಿ, 
# ವಿಭಾ ಸಾಹಿತ್ಯ ಪ್ರಶಸ್ತಿ, 
# ಕಡೆಂಗೋಡ್ಲು ಶಂಕರಭಟ್ಟ ಪ್ರಶಸ್ತಿ, 
# ಡಾ ತಿಪ್ಪೇರುದ್ರ ಸ್ವಾಮಿ ಪ್ರಶಸ್ತಿ ಇವರಿಗೆ ಸಂದಿದೆ

## ಉಲ್ಲೇಖ
https://www.wikiwand.com/kn/ಆಳ್ವಾಸ್_ನುಡಿಸಿರಿ
kannada.oneindia.com/literature/articles/2005/010205khasnis.html
kannada.oneindia.com/literature/poem/2005/250105lakkur.html

## ವರ್ಗ
ಕನ್ನಡ ಸಾಹಿತ್ಯ
ತೆಲುಗು ಸಾಹಿತ್ಯ
ಬಂಡಾಯ ಸಾಹಿತ್ಯ
ಇಶಾನ್ ಖಟ್ಟರ್

**ಇಶಾನ್ ಖಟ್ಟರ್** (ಜನನ ೧ ನವೆಂಬರ್ ೧೯೯೫) ಒಬ್ಬ ಭಾರತೀಯ ನಟ. ನಟ ರಾಜೇಶ್ ಖಟ್ಟರ್ ಮತ್ತು ನೀಲಿಮಾ ಅಜೀಮ್ ಅವರ ಪುತ್ರ. ಶಾಹಿದ್ ಕಪೂರ್ ಇವನ ಸಹೋದರ. ಇಶಾನ್ ಖಟ್ಟರ್ ಅವರು ೨೦೦೫ ರಲ್ಲಿ ಚಿತ್ರ ವಾಹ್!ಲೈಫ್ ಹೋ ತೊ ಐಸಿ! ಎಂಬ ಚಿತ್ರದ ಮೂಲಕ ಮೊದಲ ಬಾರಿಗೆ ಚಿತ್ರರಂಗದಲ್ಲಿ ಕಾಣಿಸಿಕೊಂಡರು. ೨೦೧೭ರಲ್ಲಿ ಮಜೀದ್ ಮಜೀಡಿ ಅವರ ನಾಟಕವಾದ ಬಿಯಾಂಡ್ ದಿ ಕ್ಲೌಡ್ಸ್ ನಲ್ಲಿ ಡ್ರಗ್ ವ್ಯಾಪಾರಿಯಾಗಿ ಪಾತ್ರ ವಹಿಸಿದರು. ೨೦೧೮ರಲ್ಲಿ ಧಡಕ್ ಎಂಬ ಚಿತ್ರದಲ್ಲಿ ಜಾನ್ವಿ ಕಪೂರ್ ಜೊತೆ ನಟಿಸಿದರು.
## ಬಾಲ್ಯ ಜೀವನ
ಖಟ್ಟರ್ ಬಾಲಿವುಡ್ ನಟರಾದ ನೀಲಿಮಾ ಅಝೀಮ್ ಮತ್ತು ರಾಜೇಶ್ ಖಟ್ಟರ್ ಅವರ ಮಗ. ಅವನ ಸಹೋದರ ಶಾಹಿದ್ ಕಪೂರ್. ಸಂಸ್ಕೃತಿ, ಸಿನೆಮಾ ಮತ್ತು ಪ್ರದರ್ಶನ ಕಲೆಗಳಲ್ಲಿ ಶ್ರೀಮಂತವಾದ ಮನೆಯಲ್ಲಿ ಬೆಳೆದಿದ್ದಾನೆ. ಖಟ್ಟರ್ ಅವರು ಜಮ್ನಾಬಾಯಿ ನರ್ಸೀ ಶಾಲೆ ಮತ್ತು ಮುಂಬೈಯ ಜುಹುದಲ್ಲಿನ ಬಿಲ್ಲಬೊಂಗ್ ಹೈ ಇಂಟರ್ನ್ಯಾಷನಲ್ ಸ್ಕೂಲ್ನಲ್ಲಿ ವಿದ್ಯಾಭ್ಯಾಸ ಮಾಡಿದರು. ಅವರು ಶಿಯಾಕ್ ದಾವಾರ್ ಅವರ ಅಕಾಡೆಮಿಯಲ್ಲಿ ನೃತ್ಯವನ್ನು ಅಧ್ಯಯನ ಮಾಡಿದ್ದಾರೆ.

## ಜೀವನ
೨೦೦೫ ರ ಚಿತ್ರವಾದ ವಾಹ್!ಲೈಫ್ ಹೋ ತೋ ಐಸಿ ! ಚಿತ್ರದಲ್ಲಿ ಮಗುವಿನ ಪಾತ್ರದಲ್ಲಿ ಮೊದಲ ಬಾರಿಗೆ ಕಾಣಿಸಿಕೊಂಡನು. ೨೦೧೨ ರಲ್ಲಿ ಖಟ್ಟರ್ ತನ್ನ ಚಿತ್ರ ಉಡ್ತಾ ಪಂಜಾಬ್ ಅಭಿಷೇಕ್ ಚೌಬೆ ಅವರಿಗೆ ಸಹಾಯಕ ನಿರ್ದೇಶಕರಾಗಿ ಕೆಲಸ ಮಾಡಿದರು ಮತ್ತು ೨೦೧೭ರಲ್ಲಿ ಸ್ವತಂತ್ರ ಚಿತ್ರ ಹಾಫ್ ವಿಡೋವ್  ಡ್ಯಾನಿಶ್ ರೆನ್ಜು.  ೨೦೧೭ರಲ್ಲಿ ಮಜೀದ್ ಮಜೀಡಿ ಅವರ ನಾಟಕವಾದ ಬಿಯಾಂಡ್ ದಿ ಕ್ಲೌಡ್ಸ್ ನಲ್ಲಿ ಡ್ರಗ್ ವ್ಯಾಪಾರಿಯಾಗಿ ಪಾತ್ರವಹಿಸಿದರು. ಇದು ಬಿಎಫ್ಐ ಲಂಡನ್ ಫಿಲ್ಮ್ ಫೆಸ್ಟಿವಲ್ನಲ್ಲಿ ಪ್ರಥಮ ಪ್ರದರ್ಶನ ನೀಡಿ ೨೦೧೮ ರಲ್ಲಿ ನಾಟಕೀಯ ರೂಪದಲ್ಲಿ ಬಿಡುಗಡೆಯಾಯಿತು. ೫ ನೇಯ ಅಂತರಾಷ್ಟ್ರೀಯ ಬೊಸ್ಪೊರಸ್ ಚಲನಚಿತ್ರೋತ್ಸವದಲ್ಲಿ ಅತ್ಯುತ್ತಮ ನಟ ಪ್ರಶಸ್ತಿ ಮತ್ತು ಫಿಲ್ಮ್ಫೇರ್ ಅತ್ಯುತ್ತಮ ಪುರುಷ ನಟ ಪ್ರಶಸ್ತಿಯನ್ನು ಗೆದ್ದರು. 
೨೦೧೮ರಲ್ಲಿ ಧಡಕ್ ಎಂಬ ಚಿತ್ರದಲ್ಲಿ ಜಾನ್ವಿ ಕಪೂರ್ ಜೊತೆ ನಟಿಸಿದರು. ಇದು ಗ್ರಾಮೀಣ ರಾಜಸ್ಥಾನದ ಇಬ್ಬರು ಯುವ ಪ್ರೇಮಿಗಳ ಕಥೆಯನ್ನು ಹೇಳುತ್ತದೆ. ಅವರು ಜಾತಿ ತಾರತಮ್ಯದಿಂದಾಗಿ ಅವರ ಸಂಬಂಧದ ರಾಜಕೀಯ ವಿರೋಧವನ್ನು ಎದುರಿಸುವ ಬಗ್ಗೆ ಈ ಚಿತ್ರದಲ್ಲಿ ಚಿತ್ರಿತವಾಗಿದೆ. ಧಡಕ್ ಚಿತ್ರವು ವಿಶ್ವದಾದ್ಯಂತ ₹ ೧.೧ ಶತಕೋಟಿಯಷ್ಟು (US $ 16 ಮಿಲಿಯನ್) ಗಳಷ್ಟು ಆದಾಯ ಗಳಿಸಿ, ವಾಣಿಜ್ಯ ಯಶಸ್ಸು ಗಳಿಸಿತು.

## ಫಿಲ್ಮೋಗ್ರಾಫಿ
## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
## ಉಲ್ಲೇಖಗಳು
ರಸಗುಲ್ಲ

thumb|ಒಡಿಶಾದ ರಸಗುಲ್ಲ (ಎಡಭಾಗದಲ್ಲಿ) ಮತ್ತು ಪಶ್ಚಿಮ ಬಂಗಾಳದ ರಸಗುಲ್ಲ (ಬಲಭಾಗದಲ್ಲಿ)

**ರಸಗುಲ್ಲ** ಒಂದು ಭಾರತೀಯ ಸಿಹಿ ಡಿಜ಼ರ್ಟ್. ಇದು ಭಾರತೀಯ ಉಪಖಂಡ ಮತ್ತು ದಕ್ಷಿಣ ಏಷ್ಯಾದ ವಲಸೆ ಹೋದ ಜನರಿರುವ ಪ್ರದೇಶಗಳಲ್ಲಿ ಜನಪ್ರಿಯವಾಗಿದೆ. ಇದನ್ನು ಛೇನಾ ಮತ್ತು ರವೆ ಕಣಕದ ಚೆಂಡಿನ ಆಕಾರದ ಉಂಡೆಗಳನ್ನು ಸಕ್ಕರೆಯ ತಿಳಿಯಾದ ಪಾಕದಲ್ಲಿ ಬೇಯಿಸಿ ತಯಾರಿಸಲಾಗುತ್ತದೆ. ಪಾಕವು ಉಂಡೆಗಳ ಒಳಗೆ ಹೋಗುವವರೆಗೆ ಹೀಗೆ ಮಾಡಲಾಗುತ್ತದೆ.

ಈ ಖಾದ್ಯವು ಪೂರ್ವ ಭಾರತದಲ್ಲಿ ಹುಟ್ಟಿಕೊಂಡಿತು; ಇಂದಿನ ಒಡಿಶಾ ಮತ್ತು ಪಶ್ಚಿಮ ಬಂಗಾಳ ರಾಜ್ಯಗಳು ತಾವು ಇದರ ಜನ್ಮಸ್ಥಳವೆಂದು ನಾನಾ ಬಗೆಯಲ್ಲಿ ಹಕ್ಕು ಸಾಧಿಸಿವೆ. ೨೦೧೫ರಲ್ಲಿ, ಒಡಿಶಾ ಸರ್ಕಾರವು ರಚಿಸಿದ ಒಂದು ಸಮಿತಿಯು ಜಗನ್ನಾಥ ದೇವಾಲಯದಲ್ಲಿ ಅರ್ಪಿಸಲಾಗುವ ಈ ಸಿಹಿತಿಂಡಿಯು ಒಡಿಶಾದಲ್ಲಿ ಹುಟ್ಟಿಕೊಂಡಿತು ಎಂದು ವಾದಿಸಿತು.

ಇಂದು, ಡಬ್ಬಿಯಲ್ಲಿ ತುಂಬಿದ ರಸಗುಲ್ಲಗಳು ಭಾರತ, ಪಾಕಿಸ್ತಾನ ಮತ್ತು ಬಾಂಗ್ಲಾದೇಶಗಳಾದ್ಯಂತ, ಜೊತೆಗೆ ಉಪಖಂಡದ ಹೊರಗಿನ ದಕ್ಷಿಣ ಏಷ್ಯಾದ ಕಿರಾಣಿ ಅಂಗಡಿಗಳಲ್ಲಿ ಲಭ್ಯವಿವೆ. ನೇಪಾಳದಲ್ಲಿ, ರಸಗುಲ್ಲ ರಸ್‍ಬರಿ ಎಂಬ ಹೆಸರಿನಡಿಯಲ್ಲಿ ಜನಪ್ರಿಯವಾಯಿತು.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಭೂತಗನ್ನಡಿ

thumb|ಭೂತಗನ್ನಡಿಯ ಮೂಲಕ ಕಾಣಬರುವ ಪಠ್ಯ
**ಭೂತಗನ್ನಡಿಯು** ಒಂದು ವಸ್ತುವಿನ ವರ್ಧಿಸಿದ ಚಿತ್ರವನ್ನು ಸೃಷ್ಟಿಸಲು ಬಳಸಲಾದ ಪೀನ ಮಸೂರ. ಸಾಮಾನ್ಯವಾಗಿ ಮಸೂರವನ್ನು ಹಿಡಿಕೆಯಿರುವ ಚೌಕಟ್ಟಿನಲ್ಲಿ ಕೂರಿಸಲಾಗುತ್ತದೆ. ಬೆಳಕನ್ನು ಕೇಂದ್ರೀಕರಿಸಲು ಭೂತಕನ್ನಡಿಯನ್ನು ಬಳಸಬಹುದು, ಉದಾಹರಣೆಗೆ ಬೆಂಕಿಯನ್ನು ಹಚ್ಚಲು ಕೇಂದ್ರಬಿಂದುವಿನಲ್ಲಿ ಬಿಸಿ ಬಿಂದುವನ್ನು ಸೃಷ್ಟಿಸುವ ಸಲುವಾಗಿ ಸೂರ್ಯನ ವಿಕಿರಣವನ್ನು ಕೇಂದ್ರೀಕರಿಸಲು.

## ಇತಿಹಾಸ 
ಮಧ್ಯಪ್ರಾಚ್ಯ ಹಾಗೂ ಮೆಡಿಟರೇನಿಯನ್ ಜಲಾನಯನ ಪ್ರದೇಶದಾದ್ಯಂತ ಹಲವಾರು ಸಹಸ್ರಮಾನಗಳಿಂದ ಮಸೂರಗಳ ಬಳಕೆಯು ವ್ಯಾಪಕವಾಗಿತ್ತು ಎಂದು ಸಾಕ್ಷ್ಯವು ಸೂಚಿಸುತ್ತದೆ. ವರ್ಧಿಸುವ ಸಾಧನದ ಅತ್ಯಂತ ಮುಂಚಿನ ಸ್ಪಷ್ಟ ಲಿಖಿತ ಸಾಕ್ಷ್ಯವೆಂದರೆ ಅರಿಸ್ಟೋಫೆನೀಸ್‍ನ ಕ್ರಿ.ಪೂ. ೪೨೪ರ ದ ಕ್ಲೌಡ್ಸ್‌ನಲ್ಲಿನ ಒಂದು ಕುಚೋದ್ಯ. ಇದರಲ್ಲಿ ದೂದಿಗೆ ಬೆಂಕಿಹೊತ್ತಿಸಲು ಇರುವ ಭೂತಗನ್ನಡಿಗಳನ್ನು ಔಷಧಾಲಯಗಳಲ್ಲಿ ಮಾರಾಟಮಾಡಲಾಗುತ್ತಿತ್ತು ಎಂದು ಹೇಳಲಾಗಿದೆ. ಮತ್ತೊಂದು ಸಾಕ್ಷ್ಯವೆಂದರೆ ಹಿರಿಯ ಪ್ಲೈನಿಯ "ಲೆನ್ಸ್" (ಇದು ಗಾಯಗಳಿಗೆ ಕಾವು ಕೊಡಲು ಬಳಸಲಾದ, ನೀರು ತುಂಬಿದ ಗಾಜಿನ ಗೋಳ).

## ಉಲ್ಲೇಖಗಳು 
ವರ್ಗ:ಆಂಗ್ಲ ಆವಿಷ್ಕಾರಗಳು
ರಾವಣಹಸ್ತ

right|thumb
**ರಾವಣಹಸ್ತ**ವು ಭಾರತ, ಶ್ರೀಲಂಕಾ ಮತ್ತು ಸುತ್ತಲಿನ ಪ್ರದೇಶಗಳಲ್ಲಿ ಬಳಸಲಾಗುವ ಒಂದು ಪ್ರಾಚೀನ ಕಮಾನುಳ್ಳ, ತಂತಿವಾದ್ಯ. ಇದು ಪಿಟೀಲಿನ ಪೂರ್ವಜವಾಗಿದೆ ಎಂದು ಸೂಚಿಸಲಾಗಿದೆ.

## ನಿರ್ಮಾಣ 
ರಾವಣಹಸ್ತದ ಧ್ವನಿ ಕೋಷ್ಠವು ಸೋರೆಬುರುಡೆ, ಅರ್ಧಮಾಡಿದ ತೆಂಗಿನ ಕರಟ, ಅಥವಾ ಕಟ್ಟಿಗೆಯ ಪೊಳ್ಳುಮಾಡಿದ ಉರುಳೆಯಾಗಿರಬಹುದು (ಜೊತೆಗೆ ಎಳೆದ ಮೇಕೆ ಅಥವಾ ಇತರ ಚಕ್ಕಳದ ಪದರ ಇರುತ್ತದೆ). ಇದಕ್ಕೆ ಕಟ್ಟಿಗೆ ಅಥವಾ ಬಿದಿರಿನ ಕುತ್ತಿಗೆಯನ್ನು ಜೋಡಿಸಲಾಗಿರುತ್ತದೆ ಮತ್ತು ಗೂಟಕ್ಕೆ ಕಟ್ಟಿ ಶ್ರುತಿಮಾಡಿದ, ಕರುಳು, ಕೂದಲು ಅಥವಾ ಉಕ್ಕಿನ ಒಂದರಿಂದ ನಾಲ್ಕು ಅಥವಾ ಹೆಚ್ಚು ತಂತಿಗಳನ್ನು ಹೊಂದಿರುತ್ತದೆ. ತಂತಿಗಳನ್ನು ವಾದ್ಯದ ಕುದುರೆ ಮೇಲೆ ಕಟ್ಟಿರಲಾಗಿರುತ್ತದೆ. ಕೆಲವು ಉದಾಹರಣೆಗಳು ಹಲವಾರು ಅನುರಣನ ತಂತಿಗಳನ್ನು ಹೊಂದಿರಬಹುದು. ಕಮಾನು ಸಾಮಾನ್ಯವಾಗಿ ಜಮಿಯದ್ದಾಗಿರುತ್ತದೆ; ಉದಾಹರಣೆಗಳು ಉದ್ದದಲ್ಲಿ ಬದಲಾಗುತ್ತವೆ.

## ಉಲ್ಲೇಖಗಳು 
ವರ್ಗ:ಸಂಗೀತ ವಾದ್ಯಗಳು
ಮೇರುಕೃತಿ

ಆಧುನಿಕ ಬಳಕೆಯಲ್ಲಿ, **ಮೇರುಕೃತಿ** ಎಂದರೆ ಸಾಕಷ್ಟು ವಿಮರ್ಶಾತ್ಮಕ  ಮೆಚ್ಚುಗೆಯನ್ನು ಪಡೆದ ಕಲ್ಪನಾಸೃಷ್ಟಿ, ವಿಶೇಷವಾಗಿ ಒಬ್ಬ ವ್ಯಕ್ತಿಯ ವೃತ್ತಿಜೀವನದ ಶ್ರೇಷ್ಠ ಕೃತಿ ಎಂದು ಪರಿಗಣಿಸಲ್ಪಟ್ಟದ್ದು ಅಥವಾ ಮಹೋನ್ನತ ಸೃಜನಶೀಲತೆ, ಕೌಶಲ, ಗಹನತೆ, ಅಥವಾ ಕೆಲಸಗಾರಿಕೆಯ ಕೃತಿ. ಐತಿಹಾಸಿಕವಾಗಿ, "ಮೇರುಕೃತಿ"ಯು ದೃಶ್ಯ ಕಲೆಗಳು ಮತ್ತು ಕರಕೌಶಲಗಳ ವಿವಿಧ ಕ್ಷೇತ್ರಗಳಲ್ಲಿನ ಒಂದು ಸಂಘ ಅಥವಾ ಅಕಾಡೆಮಿಯ ಸದಸ್ಯತ್ವವನ್ನು ಪಡೆಯಲು ಸೃಷ್ಟಿಸಲಾದ ಬಹಳ ಉನ್ನತ ಗುಣಮಟ್ಟದ ಕೃತಿಯಾಗಿರುತ್ತಿತ್ತು.
[thumb|ಚಿತ್ರಕಲೆಯಲ್ಲಿ, [ಲಿಯನಾರ್ಡೊ ಡ ವಿಂಚಿಯ ಮೋನ ಲೀಸವನ್ನು ಮೂಲಕಲ್ಪನೆಯ ಮೇರುಕೃತಿ ಎಂದು ಪರಿಗಣಿಸಲಾಗಿದೆ]]

## ಉಲ್ಲೇಖಗಳು 
ವರ್ಗ:ಕಲೆ
ಭಾರತೀಯ ದೇವಾಲಯ ಸಂಕೇತಗಳು

**ಭಾರತೀಯ ದೇವಾಲಯ ಸಂಕೇತಗಳು** ಭಾರತದಲ್ಲಿನ ದೇವಾಲಯ ಸ್ಥಳಗಳಲ್ಲಿ ಜನಪ್ರಿಯವಾಗಿರುವ ಸಂಕೇತ ನಾಣ್ಯಗಳು. ಇವುಗಳಲ್ಲಿ ಹಲವು ರಾಮನನ್ನು ಚಿತ್ರಿಸಿರುವುದರಿಂದ ಇವನ್ನು **ರಾಮಟಂಕೆಗಳು** ಎಂದು ಕೂಡ ಕರೆಯಲಾಗುತ್ತದೆ. ರಾಮದರ್ಬಾರ್ ಪರ್ಯಾಯ ನಾಮ.

ಅತ್ಯಂತ ಮುಂಚಿನ ರಾಮಟಂಕೆಗಳು ವಾಸ್ತವವಾದ ನಾಣ್ಯಗಳಾಗಿರಬಹುದು (ಸಂಕೇತ ನಾಣ್ಯಗಳು ಅಥವಾ ಪದಕಗಳಲ್ಲ). ೧೨ನೇ ಶತಮಾನದ ರಾಜನಾದ ನಾಲ್ಕನೇ ವಿಗ್ರಹರಾಜನು ಹೊರಡಿಸಿದ ನಾಣ್ಯಗಳು ಆಮೇಲಿನ ರಾಮಟಂಕೆಗಳ ಪೂರ್ವಗಾಮಿ ಎಂದು ಪರಿಗಣಿಸಬಹುದು. ರಾಮಟಂಕೆಗಳ ಅಸ್ತಿತ್ವದಲ್ಲಿರುವ ಅತ್ಯಂತ ಮುಂಚಿನ ಉಲ್ಲೇಖವನ್ನು ದೆಹಲಿ ಸಲ್ತನತ್‍ನ ಟಂಕಾಧಿಕಾರಿಯಾಗಿದ್ದ ಠಕ್ಕರ್ ಫೇರುನ *ದ್ರವ್ಯ ಪರೀಕ್ಷಾ*ದಲ್ಲಿ (೧೩೧೮) ಕಾಣಬಹುದು. ಫೇರು ಸೀತಾರಾಮಿ ಎಂದು ಕರೆಯಲ್ಪಡುವ ಚಿನ್ನದ ನಾಣ್ಯಗಳನ್ನು ವರ್ಣಿಸುತ್ತಾನೆ.
Indian temple token ('Ramatanka') (FindID 140931).jpg | A silvered copper-alloy *Rama-tanka* depicting Rama's coronation on one side, and Rama-Lakshmana on the other side
Modern token, Indian religious token, or Ramatanka (FindID 196988).jpg | A silvered copper-alloy variant depicting Rama's coronation on one side, and Rama-Lakshmana on the other side
Token (FindID 439203).jpg | A temple token depicting the Jagannath triad on one side, and Krishna-Radha on the other side
A silvered copper alloy Indian temple token (Ramatanka), (FindID 419745).jpg | A silver coin depicting Kali on the obverse, and Krishna-Radha on the reverse

## ಉಲ್ಲೇಖಗಳು 
ವರ್ಗ:ಸಂಕೇತ ನಾಣ್ಯಗಳು
ಇಂಗಳಿ

**ಇಂಗಳಿ ಗ್ರಾಮವು** ಭಾರತದ ದಕ್ಷಿಣದ ಕರ್ನಾಟಕ ರಾಜ್ಯದ ಒಂದು ಹಳ್ಳಿಯಾಗಿದೆ. ಇದು ಕರ್ನಾಟಕದ ಬೆಳಗಾವಿ ಜಿಲ್ಲೆಯ ಚಿಕ್ಕೋಡಿ ತಾಲ್ಲೂಕಿನಲ್ಲಿದೆ.

## ಉಲ್ಲೇಖಗಳು
ಡಿ. ಜಿ. ಎಸ್ ದಿನಕರನ್

ದುರೈಸಾಮಿ ಜಿಯೋಫ್ರಿ ಸ್ಯಾಮ್ಯುಯೆಲ್ ದಿನಕರನ್ (೧ ಜುಲೈ ೧೯೩೫ - ೨೦ ಫೆಬ್ರುವರಿ ೨೦೦೮) ಭಾರತೀಯ ಇವ್ಯಾಂಜೆಲಿಕಲ್ ಬೋಧಕರಾಗಿದ್ದರು. ಅವರು `ಜೀಸಸ್ ಕಾಲ್ಸ್' ಸಚಿವಾಲಯ ಮತ್ತು 'ಕಾರುಣ್ಯ ವಿಶ್ವವಿದ್ಯಾಲಯ' ದ ಸಂಸ್ಥಾಪಕರಾಗಿದ್ದರು.
## ಆರಂಭಿಕ ಜೀವನ
ದಿನಕರನ್ ರವರು ೧೯೩೫ ರ ಜುಲೈ ೧ ರಂದು ಬ್ರಿಟಿಷ್ ಇಂಡಿಯಾದ ಮದ್ರಾಸ್ ಪ್ರೆಸಿಡೆನ್ಸಿ (ಇಂದು ತಮಿಳುನಾಡು) ನ ತಿರುನೆಲ್ವೇಲಿ ಜಿಲ್ಲೆಯ ಸೂರಂಡೈನಲ್ಲಿ ಜನಿಸಿದರು. ಅವರು ಸೈಂಟ್ ಜಾನ್ಸ್ ಕಾಲೇಜಿನಲ್ಲಿ ಪಾಲಯಂಕೊಟ್ಟೈಗೆ ಸೇರಿದರು ಮತ್ತು ೧೯೫೫ ರಲ್ಲಿ ಮದ್ರಾಸ್ ವಿಶ್ವವಿದ್ಯಾಲಯದಿಂದ ಗಣಿತಶಾಸ್ತ್ರದಲ್ಲಿ ಬಿಎಸ್ಸಿ ಪದವಿ ಪಡೆದರು.

## ಸಚಿವಾಲಯ
ದಿನಕರನ್ ರವರು ಬ್ಯಾಂಕಿನ ಕೆಲಸವನ್ನು ನಿರ್ವಹಿಸುವುದರ ಜೊತೆಗೆ ಸುವಾರ್ತಾ ಸೇವೆಯನ್ನು ಮಾಡುತ್ತಿದ್ದರು. 'ಜೀಸಸ್ ಕಾಲ್ಸ್' ಸಚಿವಾಲಯವನ್ನು ಸ್ಥಾಪಿಸಿದರು. ಅವರ ಸಾವಿನ ಸಮಯದಲ್ಲಿ, ಭಾರತ ಮತ್ತು ವಿದೇಶದಲ್ಲಿ ೨೦ ಕ್ಕಿಂತಲೂ ಹೆಚ್ಚಿನ ನೆಲೆಗಳನ್ನು ಹೊಂದಿದ್ದರು ಮತ್ತು ಅವರ ಜೀವಿತಾವಧಿಯಲ್ಲಿ ಭಾರತದಲ್ಲಿ ಕೆಲಸ ಮಾಡುತ್ತಿದ್ದ ಚಾರ್ಸ್ಮಾಟಿಕ್ ಸುವಾರ್ತಾಬೋಧಕರಲ್ಲಿ ಅತ್ಯಂತ ಪ್ರಭಾವಶಾಲಿ ಮತ್ತು ಪ್ರಖ್ಯಾತರಾಗಿದ್ದರು. ಪೆಂಟೆಕೋಸ್ಟಲಿಸಂನ ಅಧ್ಯಯನದಲ್ಲಿ ಶೈಕ್ಷಣಿಕ ಪರಿಣಿತರಾದ ಅಲನ್ ಆಂಡರ್ಸನ್, ದಿನಕರನ್ ಮತ್ತು ಅಮೆರಿಕದ ಓರಲ್ ರಾಬರ್ಟ್ಸ್ ರವರ ನಡುವಿನ ಹೋಲಿಕೆಗಳನ್ನು ನೋಡುತ್ತಾರೆ. ರಾಬರ್ಟ್ಸ್ ಒಂದಿಗೆ ಹೋಲಿಕೆಯಲ್ಲಿ ಒಂದಾದ ದಿನಕರನ್ ಅವರು 'ಕಾರುಣ್ಯ ವಿಶ್ವವಿದ್ಯಾನಿಲಯ' ಸ್ಥಾಪನೆಯಲ್ಲಿ ತೊಡಗಿದ್ದರು. ಈ ಕ್ರಿಶ್ಚಿಯನ್ ಸಂಸ್ಥೆಯ ಮೊದಲ ಚಾನ್ಸೆಲರ್ ಆಗಿ ಸೇವೆ ಸಲ್ಲಿಸಿದರು. 'ಸೀಶ' ರಚನೆಯಲ್ಲಿ ಪ್ರಮುಖ ಪಾತ್ರ ವಹಿಸಿದರು. ಇದು ಗ್ರಾಮೀಣ ಜನರಿಗೆ ನೆರವಾಗುವುದರೊಂದಿಗೆ ಶಿಕ್ಷಣ ನೀಡುವ ಸ್ವಯಂಪ್ರೇರಿತ ಸಂಸ್ಥೆಯಾಗಿದೆ.

ದಕ್ಷಿಣ ಭಾರತದ ಚರ್ಚ್ ಸದಸ್ಯರಾಗಿ ಉಳಿದಿದ್ದ ದಿನಕರನ್, ಸುವಾರ್ತೆ ಸಾರುವ ಮಾಧ್ಯಮವಾಗಿ ದೂರದರ್ಶನದ ಸಂಭಾವ್ಯತೆಯನ್ನು ಪ್ರಶಂಸಿಸಲು ಮೊದಲ ಭಾರತೀಯ ಕ್ರಿಶ್ಚಿಯನ್ ನಾಯಕರಲ್ಲಿ ಒಬ್ಬರಾಗಿದ್ದರು. ಇದನ್ನು ಮಾಡುವುದರಲ್ಲಿ ಅವರು ಅಮೆರಿಕದಲ್ಲಿ ಸ್ಥಾಪಿತವಾದ ಮಾದರಿಯನ್ನು ಅನುಸರಿಸುತ್ತಿದ್ದರು ಮತ್ತು ಭಾರತೀಯ ಚಲನಚಿತ್ರೋದ್ಯಮವನ್ನು ಗ್ರಹಿಸಿದ ನೈತಿಕ ಸವಲತ್ತುಗಳೊಂದಿಗೆ ದೂರದರ್ಶನದೊಂದಿಗೆ ಸಂಬಂಧ ಹೊಂದಿದ್ದ ಅವರ ಗೆಳೆಯರೊಂದಿಗೆ ಸಂಪ್ರದಾಯವಾದಿ ಅಭಿಪ್ರಾಯಗಳನ್ನು ಪ್ರಶ್ನಿಸಿದರು. ಅವರು ೧೯೭೨ ರಿಂದ ರೇಡಿಯೊ ಕಾರ್ಯಕ್ರಮಗಳಲ್ಲಿ ತಮ್ಮ ಸಂದೇಶವನ್ನು ಪ್ರಸಾರ ಮಾಡಿದರು. ಆ ಉದ್ದೇಶಕ್ಕಾಗಿ ಅವರು ಎಫ್. ಇ. ಬಿ. ಎ ನೆಟ್ವರ್ಕ್ ಅನ್ನು ಬಳಸುತ್ತಿದ್ದರು. ೧೯೯೦ ರ ದಶಕದ ಮಧ್ಯಭಾಗದಲ್ಲಿ 'ಜೀಸಸ್ ಕಾಲ್ಸ್' ಸಚಿವಾಲಯ ಟೆಲಿವಿಷನ್ ಪ್ರಸಾರವನ್ನು ಪ್ರಾರಂಭಿಸಿತು. ಪ್ರಸರಣ ಘಟಕವು ಈಗ ಗಣನೀಯವಾಗಿದೆ ಮತ್ತು ಅವರ ಜೀವಿತಾವಧಿಯಲ್ಲಿ ಅವರ ಪುತ್ರನಾದ ಪೌಲ್ ದಿನಕರನ್ ರವರು ಮಿನಿಷ್ಟ್ರಿಯನ್ನು ನೋಡಿಕೊಳ್ಳುತ್ತಿದ್ದರು. ದಿನಕರನ್ ಅವರ ಮರಣದ ನಂತರ ಅವರ ಮಗ ಪೌಲ್ ದಿನಕರನ್ ರವರು ಇದರ ಉಸ್ತುವಾರಿಯನ್ನು ವಹಿಸಿಕೊಂಡರು.

ಅಮೆರಿಕದಲ್ಲಿ ಬಳಸಿದ ವಿಧಾನಗಳ ಅನುಸಾರ, ಚೆನ್ನೈನಲ್ಲಿ ಬೃಹತ್ ಪ್ರಾರ್ಥನಾ ಗೋಪುರವನ್ನು ನಿರ್ಮಿಸಿದರು. ದಿನಕರನ್ ಪಾಶ್ಚಿಮಾತ್ಯ ವಸ್ತ್ರಗಳನ್ನು ಧರಿಸಿ ತಮ್ಮ ದೂರದರ್ಶನ ಕಾರ್ಯಕ್ರಮಗಳನ್ನು ಪ್ರಸ್ತುತಪಡಿಸಿದರು ಮತ್ತು ಅವರು ಪಾಶ್ಚಿಮಾತ್ಯ ಹಾಡುಗಳನ್ನು ಮತ್ತು ಸಂಗೀತವನ್ನು ಬಳಸಿಕೊಂಡರು. ದೇವರ ವಾಕ್ಯವನ್ನು ದೇಶ ಮತ್ತು ವಿದೇಶದಾದ್ಯಂತ ಸಾರಿದರು. ಅವರು ೧೫ ಕ್ಕೂ ಹೆಚ್ಚು ಪುಸ್ತಕಗಳನ್ನು ಬರೆದರು ಮತ್ತು ಅನೇಕ ಕ್ರಿಶ್ಚಿಯನ್ ಸಂಗೀತದ ಆಲ್ಬಂಗಳನ್ನು ಧ್ವನಿಮುದ್ರಿಸಿದರು.

## ಮರಣ
ಹೃದಯ ಮತ್ತು ಕಿಡ್ನಿ ಕಾಯಿಲೆಯ ನಿಮಿತ್ತ ೨೦ ಫೆಬ್ರವರಿ ೨೦೦೮ ರಂದು ದಿನಕರನ್ ರವರು ಆಸ್ಪತ್ರೆಯಲ್ಲಿ ನಿಧನರಾದರು.

## ಉಲ್ಲೇಖಗಳು 
ವರ್ಗ:ಕ್ರೈಸ್ತ ಧರ್ಮ ಪ್ರಚಾರಕರು
ರಾಜರ್ಷಿ

ಹಿಂದೂ ಧರ್ಮ ಮತ್ತು ಹಿಂದೂ ಪುರಾಣದಲ್ಲಿ, **ರಾಜರ್ಷಿ** ಎಂದರೆ ರಾಜ ಸಂತ.

## ಪಂಥ 
ರಾಜರ್ಷಿ ಎಂದರೆ ರಾಜ ಸಂತನಾಗಿ ಪರಿವರ್ತನೆಯಾಗಿರುವ ಅರಸ. ಋಷಿಯಾಗಲು ರಾಜರ್ಷಿಯು ರಾಜತ್ವನವನ್ನು ಬಿಡುವ ಅಗತ್ಯವಿಲ್ಲ, ಉದಾಹರಣೆಗೆ (ಮುಂದೆ ಬ್ರಹ್ಮರ್ಷಿಯಾಗಲು ಮುನ್ನಡೆದ) ವಿಶ್ವಾಮಿತ್ರನು ರಾಜ್ಯವನ್ನು ಆಳುವಾಗಲೇ ಋಷಿಯ ಸ್ಥಿತಿಯನ್ನು ತಲುಪಿ ಆತ್ಮ ಸಾಕ್ಷಾತ್ಕಾರವನ್ನು ಸಾಧಿಸಿದನು. ಇವರು ಆ ಸ್ಥಿತಿಯಲ್ಲೂ ಕ್ಷತ್ರಿಯ ಕರ್ತವ್ಯವನ್ನು ನೆರವೇರಿಸುತ್ತಾರೆ, ಮತ್ತು ಆಧ್ಯಾತ್ಮಿಕ ಜ್ಞಾನದ ಮಟ್ಟದಲ್ಲಿ ಬಹುತೇಕ ಋಷಿ, ಮಹರ್ಷಿಗಳು ಹಾಗೂ ಬ್ರಹ್ಮರ್ಷಿಗಳಂತೆಯೇ ಉಳಿಯುತ್ತಾರೆ.

ಹಿಂದೂ ಧರ್ಮ ಮತ್ತು ವೇದಗಳಲ್ಲಿ ಉಲ್ಲೇಖಿಸಿದಂತೆ ನಾಲ್ಕು ಪ್ರಕಾರಗಳ ಋಷಿಗಳಿದ್ದಾರೆ.

# ರಾಜರ್ಷಿ
# ಮಹರ್ಷಿ
# ಬ್ರಹ್ಮರ್ಷಿ
# ಮತ್ತು, ಒಬ್ಬ ದೇವರ್ಷಿ (ನಾರದ).

## ಹಿಂದೂ ಧರ್ಮದಲ್ಲಿನ ಉಲ್ಲೇಖಗಳು 
ವೇದಗಳು ಮತ್ತು ಹಿಂದೂ ಧರ್ಮದ ಧರ್ಮಗ್ರಂಥಗಳಲ್ಲಿ, ರಾಜರ್ಷಿ ಹೆಸರು ತನ್ನದೇ ಅರ್ಥ ಹೊಂದಿದೆ ಮತ್ತು ಇದನ್ನು ಸದಾ ಮತ್ತು ಈಗಲೂ ಮಾನವಕುಲ ಹಾಗೂ ಪ್ರಚಲಿತ ಸಮಾಜಗಳ ಹೆಚ್ಚಿನ ಉದ್ದೇಶವನ್ನು ಸಾಧಿಸಲು ಉದಾಹರಣೆಗಳಾಗಿ ನಿಂತಿರುವ ಕೆಲವು ಪ್ರಾಚೀನ ಐತಿಹಾಸಿಕ ಹಿಂದೂ ವ್ಯಕ್ತಿಗಳಿಗೆ ವ್ಯಾಪಕವಾಗಿ ಅನ್ವಯಿಸಲಾಗುತ್ತದೆ. ವೈದಿಕ ಇತಿಹಾಸದಲ್ಲಿ ಇಬ್ಬರು ರಾಜರ್ಷಿಗಳ ಉಲ್ಲೇಖವಿದೆ: ರಾಜರ್ಷಿ ಮುದ್ಗಲ, ಮತ್ತು ರಾಜರ್ಷಿ ವಿಶ್ವಾಮಿತ್ರ.

## ಉಲ್ಲೇಖಗಳು 
ವರ್ಗ:ಹಿಂದೂ ಋಷಿಗಳು
ರಸಾಯನ

**ರಸಾಯನ** ಒಂದು ಸಂಸ್ಕೃತ ಶಬ್ದವಾಗಿದೆ, ಅಕ್ಷರಶಃ ಇದರರ್ಥ: *ಸತ್ತ್ವದ (ರಸ) ಮಾರ್ಗ (ಆಯನ)*. ಮುಂಚಿನ ಆಯುರ್ವೇದಿಕ ಔಷಧಿಯಲ್ಲಿ ಈ ಪದದ ಅರ್ಥ ಆಯಸ್ಸನ್ನು ಲಂಬಿಸುವ ವಿಜ್ಞಾನ, ಮತ್ತು ನಂತರದ (೮ನೇ ಶತಮಾನದ ನಂತರ) ಕೃತಿಗಳಲ್ಲಿ ಕೆಲವೊಮ್ಮೆ ಈ ಪದವು ಭಾರತೀಯ ರಸವಿದ್ಯೆಯನ್ನು ಸೂಚಿಸುತ್ತದೆ.

ಭಾರತೀಯ ರಸವಿದ್ಯೆ ಅಥವಾ ಮೂಲ ರಸಾಯನ ಶಾಸ್ತ್ರದ ಹೆಸರು ಸಂಸ್ಕೃತ, ನೇಪಾಳಿ, ಮರಾಠಿ, ಹಿಂದಿ, ಕನ್ನಡ ಮತ್ತು ಹಲವು ಇತರ ಭಾಷೆಗಳಲ್ಲಿ ಹೆಚ್ಚು ಸಾಮಾನ್ಯವಾಗಿ *ರಸಶಾಸ್ತ್ರ* ("ಪಾದರಸದ ಶಾಸ್ತ್ರ") ಎಂದಾಗಿದೆ.

## ರಸಾಯನ 
ಅನೇಕ ಭಾರತೀಯ ಮನೆಗಳಲ್ಲಿ, ರಸಾಯನ ರಸಗಳನ್ನು ತಯಾರಿಸಿ ಪಾನೀಯ, ಸಿಹಿಭಕ್ಷ್ಯ ಅಥವಾ ಊಟದ ಜೊತೆಗೆ ನೀಡಲಾಗುತ್ತದೆ. ಭಾರತದ ತುಳು ನಾಡು ಪ್ರದೇಶದಲ್ಲಿ, ಹಣ್ಣಿನ ತಿಳ್ಳನ್ನು ಆಕಳ ಹಾಲು ಅಥವಾ ತೆಂಗಿನ ಹಾಲಿನೊಡನೆ ಗಟ್ಟಿ ಘನತ್ವ ಬರುವವರೆಗೆ ಮಿಶ್ರಣ ಮಾಡಿ ಬಾಳೆಹಣ್ಣು ಮತ್ತು ಮಾವಿನಹಣ್ಣಿನ ರಸಾಯನಗಳನ್ನು ತಯಾರಿಸಲಾಗುತ್ತದೆ. ಈ ರಸಾಯನವನ್ನು ನೀರು ಅಥವಾ ಹಾಲು ಸೇರಿಸಿ ತನೂಕರಿಸಿ ರಸವಾಗಿ ಕುಡಿಯಬಹುದು.

## ಹೆಚ್ಚಿನ ಓದಿಗಾಗಿ 
* 
* Winston, David & Maimes, Steven. *Adaptogens: Herbs for Strength, Stamina, and Stress Relief,* Healing Arts Press, 2007. Contains monographs and information on health benefits for the following rasayana herbs that are identified as adaptogens: Amla,  Ashwagandha, Guduchi, Holy Basil (tulsi), Shatavari and Shilajit.
* Alan Keith Tillotson Ph.D., A.H.G., D.Ay, (Author), O.M.D., L.Ac., Nai-shing Hu Tillotson (Contributor), M.D., Robert Abel Jr. (Contributor) *The One Earth Herbal Sourcebook: Everything You Need to Know About Chinese, Western, and Ayurvedic Herbal Treatments* Kensington press,  
* Puri, H.S. "RASAYAN: Ayurvedic Herbs for Longevity and Rejuvenation".  Taylor & Francis, London, 2003.  Gives monographic account and illustrations of 57 plants used as Rasayana in India, along with old as well as new Rasayan formulations.
* Puri, H.S. Ayurvedic Minerals, Gems and Animal Products for Longevity and Rejuvenation. India Book Store, Delhi 2006.  Scientific details of all the ingredients other than herb, used as Rasayana in Ayurveda is given.  The study on gold, mercury, sulfur, musk and Shilajit are given in good details.
* Anonymus:  National Seminar on Rasayana, 8–10 March 1999, Proceedings,  Central Council for Research in Ayurveda and Siddha, New Delhi.  A very good account of various aspects of RASAYANA by many learned authors.
* 

ವರ್ಗ:ಆಯುರ್ವೇದ
ರಾತ್ರಿರಾಣಿ

thumb

***ರಾತ್ರಿರಾಣಿ*** ಸೊಲನೇಸಿಯೀ (ಆಲೂಗಡ್ಡೆ ಕುಟುಂಬ) ಸಸ್ಯ ಕುಟುಂಬದಲ್ಲಿನ *ಸೆಸ್ಟ್ರಮ್‍*ನ ಒಂದು ಪ್ರಜಾತಿ. ಇದು ವೆಸ್ಟ್ ಇಂಡೀಸ್‍ಗೆ ಸ್ಥಳೀಯವಾಗಿದೆ, ಆದರೆ ದಕ್ಷಿಣ ಏಷ್ಯಾದಲ್ಲಿ ದೇಶೀಕರಿಸಲ್ಪಟ್ಟಿದೆ.

## ವಿವರಣೆ 
*ರಾತ್ರಿರಾಣಿ*ಯು ಮರದಂಥ ನಿತ್ಯಹರಿದ್ವರ್ಣ ಪೊದೆಯಾಗಿದ್ದು ೪ ಮೀ.ವರೆಗೆ ಎತ್ತರವಿರುತ್ತದೆ. ಹೂವುಗಳು ಹಸಿರು ಬಿಳಿ ಬಣ್ಣ ಹೊಂದಿರುತ್ತವೆ, ಮತ್ತು ತೆಳ್ಳನೆಯ ಕೊಳವೆಯಾಕಾರದ ೨-೨.೫ ಸೆ.ಮೀ. ಉದ್ದದ ಎಸಳು ಇರುತ್ತದೆ, ಮತ್ತು ರಾತ್ರಿಯಲ್ಲಿ ತೆರೆದುಕೊಂಡಾಗ ಐದು ಕಿರಿದಾದ ಹಾಲೆಗಳಿರುತ್ತವೆ. ರಾತ್ರಿಯ ವೇಳೆ ಪ್ರಬಲವಾದ, ಸಿಹಿ ಸುಗಂಧ ಬಿಡುಗಡೆಯಾಗುತ್ತದೆ.

## ಬೇಸಾಯ 
*ರಾತ್ರಿರಾಣಿ*ಯನ್ನು ಉಪೋಷ್ಣವಲಯದ ಪ್ರದೇಶಗಳಲ್ಲಿ ರಾತ್ರಿಯಲ್ಲಿ ಭಾರೀ ಸುಗಂಧ ಬೀರುವ ಅದರ ಹೂವುಗಳಿಗಾಗಿ ಅಲಂಕಾರಿಕ ಸಸ್ಯವಾಗಿ ಬೆಳೆಸಲಾಗುತ್ತದೆ*.* ಇದು ಹಗುರ ಹಾಗೂ ಮರಳನ್ನು ಹೊಂದಿರುವ ಸಾಧಾರಣದಿಂದ ತೇವದ ಮಣ್ಣಿನಲ್ಲಿ ಅತ್ಯುತ್ತಮವಾಗಿ ಬೆಳೆಯುತ್ತದೆ.

## ಅತಿಕ್ರಮಣಶೀಲ ಸಾಮರ್ಥ್ಯ 
*ರಾತ್ರಿರಾಣಿ*ಯು ಆಸ್ಟ್ರೇಲಿಯಾ, ನ್ಯೂ ಜ಼ೀಲಂಡ್, ದಕ್ಷಿಣ ಆಫ಼್ರಿಕಾ, ದಕ್ಷಿಣ ಚೀನಾ ಮತ್ತು ಅತ್ಯಂತ ದಕ್ಷಿಣದ ಅಮೇರಿಕ ಸೇರಿದಂತೆ ವಿಶ್ವದಾದ್ಯಂತದ ಉಷ್ಣ ಮತ್ತು ಉಪೋಷ್ಣವಲಯದ ಪ್ರದೇಶಗಳಲ್ಲಿ ವ್ಯಾಪಕವಾಗಿ ದೇಶೀಕರಣಗೊಂಡಿದೆ ಮತ್ತು ಇದನ್ನು ನಿರ್ಮೂಲ ಮಾಡುವುದು ಕಠಿಣವಾಗಿದೆ. ಕೆಲವು ದೇಶಗಳಲ್ಲಿ ಇದನ್ನು ಕಳೆಯೆಂದು ವರ್ಗೀಕರಿಸಲಾಗಿದೆ.

## ಉಲ್ಲೇಖಗಳು 
ವರ್ಗ:ತೋಟದ ಸಸ್ಯಗಳು
ನಾರದ

thumb

ಬಹುಪಾಲು ಪುರಾಣಗಳಲ್ಲಿ ಕಾಣಿಸಿಕೊಳ್ಳುವ **ನಾರದ**ನ ಕುರಿತು ಜನ ಸಾಮಾನ್ಯರಲ್ಲಿ ಹಲವು ಕಲ್ಪನೆಗಳು ರೂಢವಾಗಿವೆ. ಈತ ಮಹಾನ್ ಭಕ್ತ ಎಂದು ಎಷ್ಟು ಪ್ರಸಿದ್ದನೋ ಅಷ್ಟೇ ಇಬ್ಬರ ನಡುವೆ ಜಗಳ ಹಚ್ಚುವುದರಲ್ಲಿ ಹಾಗೂ ಜಗಳಗಳನ್ನು ಬಗೆಹರಿಸುವುದರಲ್ಲಿ ನಿಪುಣನೆಂದೂ ವರ್ಣಿತನಾಗಿದ್ದಾನೆ.

ಭಗವದ್ಗೀತೆ ಈತನನ್ನು ದೇವರ್ಷಿ ಎಂದು ಬಣ್ಣಿಸಿದೆ. ಹಾಗೆ ನೋಡಿದರೆ ಈತನ ಉಲ್ಲೇಖ ವೇದಕಾಲದಿಂದ ಹಿಡಿದು ಪುರಾಣ ಪುಣ್ಯಕಥೆಗಳಲ್ಲಿಯೂ ಕಂಡುಬರುವುದು. ಈತನ ಮೂಲದ ಬಗೆಗೆ ಬೇರೆಬೇರೆ ಕಡೆ ಬೇರೆಬೇರೆ ರೀತಿಯಾಗಿ ಹೇಳಲಾಗಿದೆ.

## ಪುರಾಣಗಳಲ್ಲಿ
ಪುರಾಣಗಳಲ್ಲಿ ಈತನ ಉಲ್ಲೇಖ ಹೀಗಿದೆ :  ವಾಯು ಪುರಾಣದಲ್ಲಿ ಈತ ಕಶ್ಯಪ ಪ್ರಜಾಪತಿಯ ಪುತ್ರ. ಅಯೋನಿಜ, ಸಂಕಲ್ಪ ಮಾತ್ರದಿಂದ ಹುಟ್ಟಿದವ.  ಮತ್ಸ್ಯ ಪುರಾಣದಲ್ಲಿ ಬ್ರಹ್ಮನ ಮಾನಸಪುತ್ರ. ಬ್ರಹ್ಮಾಂಡ ಮತ್ತು ಬ್ರಹ್ಮ ಪುರಾಣಗಳಲ್ಲಿ ಪರಮೇಷ್ಠಿ ದಕ್ಷ ಪುತ್ರಿಯ ಮಗ.  ಭಾಗವತದಲ್ಲಿ ಸಾಕ್ಷಾತ್ ಬ್ರಹ್ಮನ ಮೂರನೆಯ ಅವತಾರ ಮತ್ತು ಅವನ ಜಂಘೆಯಿಂದ ಹುಟ್ಟಿದವ, ದಾಸೀಪುತ್ರ, ಭಗವದ್ಭಕ್ತಿಯಿಂದ ಈತನಿಗೆ ವಿಷ್ಣು ಸಾನಿದ್ಯ. ದಾಸಿಪುತ್ರನೆಂಬ ಬಗ್ಗೆ ಬ್ರಹ್ಮ ವೈವರ್ತ ಪುರಾಣದಲ್ಲಿಯೂ ಉಲ್ಲೇಖವಿದೆ. ವರಾಹ ಪುರಾಣದಲ್ಲಿ ಈತ ಸಾರಸ್ವತ ಬ್ರಾಹ್ಮಣ. 

ನಾರಂ ಜಲಂ ದದಾತಿ, ನೀರನ್ನು ಕೊಡುವವ; ನಾರಂ ಜ್ಞಾನಂ ದದಾತಿ, ಜ್ಞಾನವನ್ನು ಕೊಡುವವ; ನರಸ್ಯ ಇದು ನಾರಂ ಮನುಷ್ಯತ್ವಂ ದದಾತಿ, ಮನುಷ್ಯತ್ವವನ್ನು ಉಪದೇಶಿಸುವವ ಎಂಬುದಾಗಿ ನಾರದ ಪದದ ವ್ಯುತ್ಪತ್ತಿಯನ್ನು ಹೇಳಲಾಗಿದೆ.

## ಕಥೆಗಳು
ಈಗಿನ ಬಗೆಗಿನ ಕಥೆಗಳು ಹೀಗಿವೆ : ಐತರೇಯ ಬ್ರಾಹ್ಮಣರಲ್ಲಿ ಈತ ಹರಿಶ್ಚಂದ್ರನ ಪುರೋಹಿತ. ಸಾಂಖ್ಯಾಯನ ಶ್ರೌತ ಸೂತ್ರದಲ್ಲಿ ಪರ್ವತ ಋಷಿಗಳ ಸಹಯೋಗಿ. ಐತರೆಯ ಬ್ರಾಹ್ಮಣ ಮತ್ತು ಮೈತ್ರಾಯಿಣಿ ಸಂಹಿತೆಯಲ್ಲಿ ಈತ ಅಧ್ಯಾಪಕ. ಸಾಮವಿಧಾನ ಬ್ರಾಹ್ಮಣದಲ್ಲಿ ಬ್ರಹ್ಮಸ್ಪತಿಯ ಶಿಷ್ಯ. ಸಾಮಗಾನದ ವಿಷಯದಲ್ಲಿ ನಾರದೀಯಾ ಶಿಕ್ಷಾ ಎಂಬ ಗ್ರಂಥ ಪ್ರಸಿದ್ಧವಿದೆ. ಮಹಾಭಾರತದಲ್ಲಿ ಈತ ಸನತ್ಕುಮಾರರೊಡನೆ ಮಾಡಿದ ವಾರ್ತಾಲಾಪ, ಶುಕನಿಗೆ ಮಾಡಿದ ಜ್ಞಾನೋಪದೇಶ. ನಾರಾಯಣನಿಗೆ ನೀಡಿದ ಆತ್ಮತತ್ವದ ಉಪದೇಶ ಇತ್ಯಾದಿಗಳ ಉಲ್ಲೇಖವಿದೆ.  ಭಾಗವತದಲ್ಲಿ ಸೌವರ್ಣಿ ಎಂಬ ಎಂಟನೆಯ ಮನುವಿಗೆ ಪಂಚರಾತ್ರಾಗಮದ ಉಪದೇಶ ಹಾಗೂ ವಾಸುದೇವನಿಗೆ ಭಾಗವತ ಧರ್ಮವನ್ನು ಹೇಳಿದ ಸಂಗತಿ ಇದೆ. ಪುಂಡರೀಕನಿಗೆ ನಾರಾಯಣ ಮಹಾತ್ಮವನ್ನು ಹೇಳಿದವನು ಈತನೇ. ದ್ರುವನಿಗೆ ಓಂ ನಮೋ ಭಗವತೇ ವಾಸುದೇವಾಯ ಎಂಬ ದ್ವಾದಶಾಕ್ಷರ ಮಂತ್ರವನ್ನು ಹೇಳೀ ದೀಕ್ಷೆ ಕೊಟ್ಟವ.

ಅಘಟಿತಘಟನಾಪಟು ಎಂದು ಈತನ ಪ್ರಸಿದ್ಧಿ. ಆ ದೃಷ್ಟಿಯಿಂದ ಶ್ರೀಶಂಕರ ಪಾರ್ವತಿಯರ ವಿವಾಹದಲ್ಲಿ ಈತ ಮಧ್ಯಸ್ಥನಾದುದು. ವಿಷ್ಣುವಿನ ಐದನೆಯ ಅವತಾರವಾದ ವಾಮನನ ಉಪನಯನ ಕಾರ್ಯವನ್ನೆಸಗಿದುದು, ದಕ್ಷನ ಶಾಪವನ್ನು ನಿಶ್ಫಲಗೊಳಿಸಲು ಈತ ಮಾಡಿದ ಕಾರ್ಯ, ಕೃಷ್ಣಾವತಾರದಲ್ಲಿ ಈತ ಆಡಿದ ಪಾತ್ರಗಳು ಉಲ್ಲೇಖನೀಯ.

ಒಟ್ಟಿಗೆ ನೋಡಲಾಗಿ ವೇದಗಳನ್ನು ಮೊದಲ್ಗೊಂಡು ಪುರಾಣಾದಿಗಳಲ್ಲೆಲ್ಲಾ ಉಲ್ಲೇಖಿಸಲಾದ ಪಾತ್ರಗಳಲ್ಲಿ ಈತನ ಪಾತ್ರ ಚಿತ್ತರಂಜನೀಯವಾಗಿದೆ.  ವಿದ್ವತ್ತು, ಅನುಭವ, ಜ್ಞಾನ, ಕರ್ಮಕ್ಷೇತ್ರ, ಗಂಭೀರ ಘಟನೆ, ವಿನೋದ ಪ್ರಸಂಗ ಮುಂತಾದುವಲ್ಲಿ ಪಾತ್ರ ವಹಿಸಿದ ಕೆಲವು ವ್ಯಕ್ತಿಗಳಲ್ಲಿ ಈತನೂ ಒಬ್ಬ. ವಿಶೇಷತಃ ಭಕ್ತಿ ಸಾಮ್ರಾಜ್ಯದಲ್ಲಿ ಈತ ಸಾಮ್ರಾಟನೆಂದೇ ಹೇಳಬೇಕು. ತಂಬೂರಿ ತಾಳವನ್ನು ಹಿಡಿದುಕೊಂಡು, ಕಾಲಿಗೆ ಗೆಜ್ಜೆಗಳನ್ನು ಕಟ್ಟಿಕೊಂಡು ಹಾಡುತ್ತಾ ಕುಣಿಯುತ್ತಾ, ತ್ರಿಭುವನ ಸಂಚಾರ ಮಾಡುತ್ತ ದೇವಮಾನವರಲ್ಲಿಯ, ದೇವದೇವತೆಗಳಲ್ಲಿಯ ತೊಡಕುಗಳನ್ನು ಬಿಗಿಯುತ್ತ ಸಡಲಿಸುತ್ತ ಹೋಗುತ್ತಿರುವ ಭಕ್ತಾಗ್ರೇಸರ ಈತ.

## ಬಾಹ್ಯ ಸಂಪರ್ಕಗಳು 
* Narada's Instructions on Srimad-Bhagavatam for Vyasadeva
* References to Narada in Gaudiya Vaishnava texts 
* Ruesi Narot - Narada in Buddhist Thailand 
* Narada’s Aphorisms on Bhakti (Ed. Sarma, Y Subrahmanya) 
* Nārada Bhakti Sūtras (Tr. Bhuteshananda, Swami)
* Nārada-Bhakti-Sūtra: The Secrets of Transcendental Love (Tr. Prabhupāda, A C Bhaktivedanta Swami et al.) 

ವರ್ಗ:ಹಿಂದೂ ಋಷಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಸ್.ಜೈಶಂಕರ್

ಸುಬ್ರಹ್ಮಣ್ಯಂ ಜಯಶಂಕರ್ ರವರು ಕೇಂದ್ರ ಸರಕಾರದ ವಿದೇಶಾಂಗ ವ್ಯವಹಾರಗಳ ಸಚಿವರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ೧೯೭೭ರಲ್ಲಿ ಭಾರತೀಯ ವಿದೇಶಾಂಗ ಸೇವೆಗೆ ಸೇರಿದರು. ಜನವರಿ ೨೦೧೫ ರಿಂದ ಜನವರಿ ೨೦೧೮ರವರೆಗೂ ವಿದೇಶಾಂಗ ಕಾರ್ಯದರ್ಶಿಯಾಗಿ ಕಾರ್ಯನಿರ್ವಹಿಸಿದ್ದರು. ಅಮೇರಿಕ (೨೦೧೪-೨೦೧೫), ಚೀನಾ (೨೦೦೯-೨೦೧೩) ಮತ್ತು ಝೆಕ್ ರಿಪಬ್ಲಿಕ್ (೨೦೦೧-೨೦೦೪) ದೇಶದಲ್ಲಿ ಭಾರತೀಯ ರಾಯಭಾರಿಯಾಗಿ ಹಾಗೂ ಸಿಂಗಪೂರ್ ಗೆ ಹೈಕಮಿಷನರ್ ಆಗಿ (೨೦೦೭-೨೦೦೯)ಸೇವೆ ಸಲ್ಲಿಸಿದ್ದಾರೆ. ಭಾರತ-ಅಮೇರಿಕ ನಾಗರಿಕ ಪರಮಾಣು ಒಪ್ಪಂದದ ಸಂಧಾನದಲ್ಲಿ ಜೈಶಂಕರ್ ರವರು ಪ್ರಮುಖ ಪಾತ್ರ ವಹಿಸಿದ್ದರು.
ನಿವೃತ್ತಿಯ ಬಳಿಕ ಅವರು ಟಾಟಾ ಸನ್ಸ್  ಜಾಗತಿಕ ಕಾರ್ಪೊರೇಟ್ ವ್ಯವಹಾರಗಳ ಅಧ್ಯಕ್ಷರಾಗಿ ಸೇರಿದರು. ೨೦೧೯ರಲ್ಲಿ ಜೈಶಂಕರ್ ರವರಿಗೆ ದೇಶದ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀಯನ್ನು ನೀಡಿ ಗೌರವಿಸಲಾಯಿತು. ಮೇ ೩೧, ೨೦೧೯ರಿಂದ ಮೋದಿಯವರ ಕ್ಯಾಬಿನೆಟ್ ನಲ್ಲಿ ವಿದೇಶಾಂಗ ವ್ಯವಹಾರಗಳ ಸಚಿವರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಕ್ಯಾಬಿನೆಟ್ ಮಟ್ಟದಲ್ಲಿ ಇವರು ವಿದೇಶಾಂಗ ವ್ಯವಹಾರಗಳ ಸಚಿವಾಲಯದ ನೇತೃತ್ವವನ್ನು ವಹಿಸಿರುವ ಮೊದಲ ವಿದೇಶಾಂಗ ಕಾರ್ಯದರ್ಶಿಯಾಗಿದ್ದಾರೆ.
## ಹಿನ್ನೆಲೆ ಮತ್ತು ಶಿಕ್ಷಣ
ಎಸ್. ಜೈಶಂಕರ್ ರವರು ಹೊಸದಿಲ್ಲಿಯಲ್ಲಿ ಜನಿಸಿದರು. ಅವರು ಭಾರತೀಯ ಕಾರ್ಯತಂತ್ರದ ಪ್ರಮುಖ ವಿಶ್ಲೇಷಕ, ನಿರೂಪಕ ಮತ್ತು ನಾಗರಿಕ ಸೇವಕ ಕೆ. ಸುಬ್ರಹ್ಮಣ್ಯಂ ಮತ್ತು ಸುಲೋಚನರವರ ಮಗನಾಗಿದ್ದಾರೆ..
ಅವರು ಶ್ರೀನಿವಾಸಪುರಿಯ ಕ್ಯಾಂಬ್ರಿಡ್ಜ್ ಸ್ಕೂಲ್ ನಲ್ಲಿ ತಮ್ಮ ವಿದ್ಯಾಭ್ಯಾಸ ಮಾಡಿದರು ಮತ್ತು ದೆಹಲಿ ವಿಶ್ವವಿದ್ಯಾಲಯದ ಸೇಂಟ್ ಸ್ಟೀಫನ್ಸ್ ಕಾಲೇಜ್ ನಿಂದ ಪದವಿ ಪಡೆದಿದ್ದಾರೆ. ಅವರು ಜವಹರಲಾಲ್ ನೆಹರು ವಿಶ್ವವಿದ್ಯಾಲಯದಿಂದ (JNU) ರಾಜಕೀಯ ಶಾಸ್ತ್ರದಲ್ಲಿ  ಎಂ.ಎ. ಮತ್ತು ಅಂತರ್ರಾಷ್ಟ್ರೀಯ ಸಂಬಂಧ ವಿಷಯದಲ್ಲಿ ಎಂ.ಫಿಲ್ ಮತ್ತು ಪಿ.ಹೆಚ್.ಡಿ.ಯನ್ನೂ ಪಡೆದಿದ್ದಾರೆ. ಅದಲ್ಲದೆ ಅವರು ಪರಮಾಣು ರಾಜತಂತ್ರದಲ್ಲಿ ಪರಿಣತಿಯನ್ನು ಪಡೆದಿದ್ದಾರೆ. ಹಿಂದಿ,ಇಂಗ್ಲಿಷ್ ಜೊತೆಗೆ, ಜೈಶಂಕರ್ ರವರು ತಮಿಳು, ರಷ್ಯನ್,  ಮ್ಯಾಂಡರಿನ್, ಜಪಾನೀಸ್ ಮತ್ತು ಹಂಗೇರಿಯನ್ ಭಾಷೆಯನ್ನೂ ಮಾತನಾಡುತ್ತಾರೆ.

## ವೃತ್ತಿಜೀವನ
* ೧೯೭೭ - ಭಾರತೀಯ ವಿದೇಶಾಂಗ ಸೇವೆಗೆ ಸೇರಿಕೊಂಡರು
* ೧೯೭೯-೮೧ - ಮಾಸ್ಕೋದಲ್ಲಿ ಸೋವಿಯೆತ್ ಒಕ್ಕೂಟಕದ ಭಾರತೀಯ ಕಾರ್ಯಾಚರಣೆಯ ಎರಡನೇ ಮತ್ತು ಮೂರನೇ ಕಾರ್ಯದರ್ಶಿಯಾಗಿ ಸೇವೆ ಸಲ್ಲಿಸಿದರು.
* ೧೯೮೫-೮೮ - ವಾಷಿಂಗ್ಟನ್ ಡಿ.ಸಿ.ಯಲ್ಲಿನ ಭಾರತೀಯ ದೂತವಾಸದ ಮೊದಲ ಕಾರ್ಯದರ್ಶಿಯಾದರು.
* ೧೯೮೮-೯೦ - ಶ್ರೀಲಂಕಾದಲ್ಲಿ ಭಾರತೀಯ ಶಾಂತಿರಕ್ಷಣೆ ಪಡೆಯ  (ಐಪಿಕೆಎಫ್) ಪ್ರಥಮ ಕಾರ್ಯದರ್ಶಿಯಾಗಿ ಮತ್ತು ರಾಜಕೀಯ ಸಲಹೆಗಾರರಾಗಿ ಸೇವೆ ಸಲ್ಲಿಸಿದರು.
* ೧೯೯೦-೯೩ - ಅವರು ಬುಡಾಪೆಸ್ಟ್ ನ ಭಾರತೀಯ ಮಿಷನ್ ನಲ್ಲಿ ಸಲಹೆಗಾರರಾಗಿದ್ದರು (ವಾಣಿಜ್ಯ).
ನವದೆಹಲಿಗೆ ಮರಳಿದ ಅವರು ವಿದೇಶಾಂಗ ಸಚಿವಾಲಯದ ನಿರ್ದೇಶಕರಾಗಿ (ಪೂರ್ವ ಯುರೋಪ್) ಸೇವೆ ಸಲ್ಲಿಸಿದರು.
* ೧೯೯೬-೨೦೦೦ -ಟೋಕಿಯೊದ ಭಾರತೀಯ ರಾಯಭಾರ ಕಚೇರಿಯಲ್ಲಿ ಜೈಶಂಕರ್ ರವರು ಉಪ ಮುಖ್ಯಸ್ಥರಾಗಿದ್ದರು. ಈ ಅವಧಿಯಲ್ಲಿ ಭಾರತ-ಪೋಕ್ರಾನ್ -೨ ಪರಮಾಣು ಪರೀಕ್ಷೆಗಳ ನಂತರ ಇಂಡೋ-ಜಪಾನ್ ಸಂಬಂಧಗಳಲ್ಲಿ ಕುಸಿತ ಕಂಡುಬಂದಿತ್ತು. ಆದರೆ ನಂತರ ಜಪಾನ್ ದೇಶದ ಅಂದಿನ ಪ್ರಧಾನಿ ಯೋಶಿರೋ ಮೊರಿ ಅವರು ಭಾರತಕ್ಕೆ ಭೇಟಿ ನೀಡಿದ ನಂತರ ಚೇತರಿಸಿಕೊಂಡಿತು
* ೨೦೦೦ - ಅವರು ಝೆಕ್ ರಿಪಬ್ಲಿಕ್ ರಾಷ್ಟ್ರಕ್ಕೆ ಭಾರತೀಯ ರಾಯಭಾರಿಯಾಗಿ ನೇಮಕಗೊಂಡರು.
* ೨೦೦೪-೦೭ - ಜೈಶಂಕರ್ ರವರು ವಿದೇಶಾಂಗ ಸಚಿವಾಲಯದಲ್ಲಿ ಜಂಟಿ ಕಾರ್ಯದರ್ಶಿಯಾಗಿದ್ದರು.
* ೨೦೦೬-೦೭ - ಅಮೇರಿಕಾ ಸಂಯುಕ್ತ ಸಂಸ್ಥಾನದ ಜೊತೆಗೆ ೧೨೩ ಒಪ್ಪಂದದ ಸಮಾಲೋಚನೆಯ ಸಮಯದಲ್ಲಿ ಜೈಶಂಕರ್ ರವರು ಭಾರತೀಯ ತಂಡವನ್ನು ಮುನ್ನಡೆಸಿದರು.
* ೨೦೦೭-೦೯ - ಜೈಶಂಕರ್ ರವರು ಸಿಂಗಾಪುರಕ್ಕೆ ಭಾರತದ ಉನ್ನತ ಆಯುಕ್ತರಾಗಿ ಸೇವೆ ಸಲ್ಲಿಸಿದ್ದರು.
* ೨೦೦೯-೨೦೧೩ - ಚೀನಾದಲ್ಲಿ ಭಾರತೀಯ ರಾಯಭಾರಿಯಾಗಿ ಸೇವೆ ಸಲ್ಲಿಸಿದ್ದರು.
* ೨೦೧೩ - ಭಾರತದ ವಿದೇಶಾಂಗ ಕಾರ್ಯದರ್ಶಿಯಾಗಿ ಜೈಶಂಕರ್ ರವರ ಹೆಸರನ್ನು ಪರಿಗಣಿಸಲಾಗಿತ್ತು.
* ೨೦೧೫ - ಜೈಶಂಕರರನ್ನು ಭಾರತದ ವಿದೇಶಾಂಗ ಕಾರ್ಯದರ್ಶಿಯಾಗಿ ನೇಮಿಸಲಾಯಿತು.
* ೨೦೧೯ - ಅವರನ್ನು ಕೇಂದ್ರ ಸರ್ಕಾರದ ವಿದೇಶಾಂಗ ಸಚಿವರಾಗಿ ನೇಮಿಸಲಾಯಿತು

## ಉಲ್ಲೇಖಗಳು
ವರ್ಗ:ರಾಜಕೀಯ
ಸುರ್ಭಿ ಜ್ಯೋತಿ

**ಸುರ್ಭಿ ಜ್ಯೋತಿ**(೨೯ ಮೇ ೧೯೮೮) ರವರು ಭಾರತೀಯ ದೂರದರ್ಶನ ನಟಿ. ಇವರು ಕುಬೂಲ್ ಹೆ ಧಾರವಾಹಿಯಲ್ಲಿ
ಜ಼ೋಯಾ ಹಾಗೂ ನಾಗಿನ್ ೩ ಧಾರಾವಾಹಿಯಲ್ಲಿ ಬೇಲಾ/ಶ್ರಾವಣಿ ಎಂಬ ಪಾತ್ರವನ್ನು ವಹಿಸಿ ನಟಿಸಿದಕ್ಕೆ ಪ್ರಸಿದ್ಧಿ ಹೊಂದಿದ್ದಾರೆ. ಅವರು ರೇಡಿಯೋ ಜಾಕಿಯಾಗಿಯೂ ಕೆಲಸ ಮಾಡಿದ್ದಾರೆ. ಅವರು ಪಂಜಾಬಿ ಭಾಷೆಯ ಚಲನಚಿತ್ರಗಳಾದ ಇಕ್ ಕುಡಿ ಪಂಜಾಬ್ ದಿ, ರೌಲಾ ಪೈ ಗಯಾ ಮತ್ತು ಮುಂಡೆ ಪಟಿಯಾಲಾ ದಿ  ಮತ್ತು ಪಂಜಾಬಿ ದೂರದರ್ಶನ ಸರಣಿಯ ಅಖಿಯಾನ್ ತು ದೂರ್ ಜಾಯೆನಾ ಮತ್ತು ಕಚ್ ದಯಾನ್ ವಂಗಾದಲ್ಲಿ ಕೆಲಸ ಮಾಡಿದ್ದಾರೆ. ಪ್ರಸ್ತುತವಾಗಿ ಇವರು *ಯೆ ಜಾದು ಹೆ ಜಿನ್ ಕಾ * ಧಾರವಾಹಿಯಲ್ಲಿ ಚಾಂದ್ ನಿ ಮತ್ತು ಲೈಲಾ ಎಂಬ ದ್ವಿಪಾತ್ರದಲ್ಲಿ ನಟಿಸುತ್ತಿದ್ದಾರೆ.
## ಜನನ, ಆರಂಭಿಕ ಜೀವನ ಮತ್ತು ಶಿಕ್ಷಣ
ಸುರ್ಭಿ ಜ್ಯೋತಿ ರವರು ೨೯ ಮೇ ೧೯೮೮ ರಂದು ಪಂಜಾಬ್ ನ ಜಲಂಧರ್ ನಲ್ಲಿ ಜನಿಸಿದರು. ಇವರು ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಜ್ಯೋತಿ ಪಬ್ಲಿಕ್ ಸ್ಕೂಲ್ ನಿಂದ ಪಡೆದರು ಹಾಗೂ ತಮ್ಮ ಪದವಿ ಶಿಕ್ಷಣವನ್ನು ಹನ್ಸ್ ರಾಜ್ ಮಹಿಳಾ ಮಹಾವಿದ್ಯಾಲಯದಿಂದ ಪಡೆದರು. ಅಪೀಜೆ ಕಾಲೇಜ್ ಆಫ್ ಫೈನ್ ಆರ್ಟ್ಸ್ ನಿಂದ ಅವರು ಇಂಗ್ಲಿಷ್‌ನಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು.

## ವೃತ್ತಿಜೀವನ
ಪ್ರಾದೇಶಿಕ ರಂಗಭೂಮಿ ಮತ್ತು ಚಲನಚಿತ್ರಗಳೊಂದಿಗೆ ಜ್ಯೋತಿ ಯವರು ತಮ್ಮ ವೃತ್ತಿಜೀವನಕ್ಕೆ ಕಾಲಿಟ್ಟರು. 
೨೦೧೨ ರ ಕೊನೆಯಲ್ಲಿ, ಜ್ಯೋತಿಯವರು 4 ಲಯನ್ಸ್ ಫಿಲ್ಮ್ಸ್ ನಿರ್ಮಿಸಿದ ಮತ್ತು ಝೀ ಟಿವಿಯಲ್ಲಿ ಪ್ರಸಾರವಾಗುತ್ತಿದ್ದ ಕುಬೂಲ್ ಹೈ ಎಂಬ ಕಿರುತೆರೆ ಪ್ರದರ್ಶನಕ್ಕೆ ಸೇರಿಕೊಂಡರು. ಅದರಲ್ಲಿ ಅವರು ಜ಼ೋಯಾ ಫಾರುಖೀ ಎಂಬ ಪಾತ್ರವನ್ನು ನಿರ್ವಹಿಸಿದರು. ಆ ಪಾತ್ರವನ್ನು ನಿರ್ವಹಿಸಿದಕ್ಕಾಗಿ ಅವರು GR8 ಪ್ರಶಸ್ತಿಯನ್ನು ಗೆದ್ದರು.
೨೦೧೪ ರ,  "ಕುಬೂಲ್ ಹೆ" ಎಂಬ ಧಾರಾವಾಹಿಯಲ್ಲಿ  ಅವರು ಸನಮ್ ಮತ್ತು ಸೆಹೆರ್  ಎಂಬ ದ್ವಿ ಪಾತ್ರವನ್ನು ನಿರ್ವಹಿಸಿದರು. 
ಗೋಲ್ಡ್ ಅವಾರ್ಡ್ಸ್ ೨೦೧೫ ರಲ್ಲಿ, ಕರಣ್ವೀರ್ ಬೊಹ್ರಾ ಮತ್ತು ಜ್ಯೋತಿ ಅವರಿಗೆ ಅತ್ಯುತ್ತಮ ತೆರೆಯ ಜೋಡಿ ಪ್ರಶಸ್ತಿ ನೀಡಲಾಯಿತು.  ೨೦೧೫ ರಲ್ಲಿ, ಕುಬೂಲ್ ಹೈ ಕಾರ್ಯಕ್ರಮದಲ್ಲಿ ಅವರು ಮಹಿರಾ ಪಾತ್ರವನ್ನು ನಿರ್ವಹಿಸಿದರು, ಈ ಪ್ರದರ್ಶನದಲ್ಲಿ ಅವರ ಐದನೇ ಪಾತ್ರ.  ಅದೇ ವರ್ಷದಲ್ಲಿ ಯುಕೆ ಮೂಲದ ವಾರಪತ್ರಿಕೆ ಈಸ್ಟರ್ನ್ ಐ ನಡೆಸಿದ ವಾರ್ಷಿಕ ಸಮೀಕ್ಷೆಯಲ್ಲಿ ಅವರು ೧೭೦ನೇ ಸ್ಥಾನ ಪಡೆದರು.ಕುಬೂಲ್ ಹೈ ಧಾರವಾಹಿಯು ಜನವರಿ ೨೦೧೬ ರಲ್ಲಿ ಕೊನೆಗೊಂಡಿತು. ೨೦೧೬ ರಲ್ಲಿ ಅವರು ಸುರ್ಬಿ ಚಂದ್ನಾ ಮತ್ತು ನಕುಲ್ ಮೆಹ್ತಾ ಅವರ ಪ್ರದರ್ಶನ ಇಶ್ಕ್ಬಾಜ್ ನಲ್ಲಿ ಶಲೀನ್ ಮಲ್ಹೋತ್ರಾ ಎದುರು ಅತಿಥಿ ಪಾತ್ರದಲ್ಲಿ ಮಲ್ಲಿಕಾ ಕಬೀರ್ ಚೌಧರಿ ಪಾತ್ರದಲ್ಲಿದ್ದರು. ಸೆಪ್ಟೆಂಬರ್೨೦೧೬ ರಲ್ಲಿ, ಅವರು ಮತ್ತೊಂದು ಪ್ರಯಾಣ ಆಧಾರಿತ ವೆಬ್ ಶೋ ದೇಸಿ ಎಕ್ಸ್‌ಪ್ಲೋರರ್ಸ್ ಯಾಸ್ ದ್ವೀಪವನ್ನು ಇತರ ಅನೇಕ ದೂರದರ್ಶನ ನಟರೊಂದಿಗೆ ಆಯೋಜಿಸಿದರು. 
೨೦೧೪ ರಲ್ಲಿ, ಯುಕೆ ಮೂಲದ ವಾರ್ತಾ ಪತ್ರಿಕೆಯಾದ ಈಸ್ಟರ್ನ್ ಐ ನಡೆಸಿದ ವಾರ್ಷಿಕ ಸಮೀಕ್ಷೆಯಲ್ಲಿ ಅವರು ೧೬ ನೇ  ಸ್ಥಾನ ಪಡೆದಿದ್ದಾರೆ. ೨೦೧೫ ರಲ್ಲಿ ಮಿಯಾಂಗ್ ಚ್ಯಾಂಗ್ ರವರ  ಜೊತೆ  ಪ್ರೇಮ ನಾಟಕವಾದ ಪ್ಯಾರ್ ತೂನೆ ಕ್ಯಾ ಕಿಯಾ ದ ಮೂರು ಋತುಗಳಲ್ಲಿಯೂ ಅವರು ನಿರೂಪಕಿಯಾಗಿ ಕೆಲಸ ಮಾಡಿದರು. 
ಜೂನ್ ೨೦೧೮ ರಲ್ಲಿ ಜ್ಯೋತಿಯವರು ಬಾಲಾಜಿ ಟೆಲಿ ಫಿಲ್ಮ್ಸ್ ನ  ನಾಗಿನ್ ೩ ಧಾರವಾಹಿಗೆ ಸೇರಿಕೊಂಡರು. ಇದು ಕಲರ್ಸ್ ಚಾನೆಲ್ ನಲ್ಲಿ  ಪ್ರಸಾರವಾಯಿತು. ಪ್ರದರ್ಶನವು ಹೆಚ್ಚಿನ ಟಿಆರ್ಪಿಗಳನ್ನು ಪಡೆಯಿತು ಮತ್ತು ಮೇ ೨೦೧೯ ರಲ್ಲಿ ಕೊನೆಗೊಂಡಿತು.

## ಫಿಲ್ಮೋಗ್ರಾಫಿ
## ದೂರದರ್ಶನ
### ವೆಬ್ ಪ್ರದರ್ಶನಗಳು
## ಮ್ಯೂಸಿಕ್ ವೀಡಿಯೋ
## ನಾಮನಿರ್ದೇಶನ ಮತ್ತು ಪ್ರಶಸ್ತಿಗಳು
## ಗ್ಯಾಲರಿ

File:Surbhi, Karanvir and Teejay at Pride Gallantry Awards.jpg|ಪ್ರೈಡ್ ಗ್ಯಾಲಂಟರಿ ಅವಾರ್ಡ್ಸ್ ನಲ್ಲಿ ಸುರ್ಭಿ, ಕರಣ್ ವೀರ್ ಮತ್ತು ತೀಜಯ್ 
File:Surbhi Jyoti.PNG|ಸುರ್ಭಿ ಜ್ಯೋತಿ
File:Surbhi Jyoti at Celebs grace Gold Awards 2013.jpg|ಸೆಲೆಬ್ರಿಟೀಸ್ ಗ್ರೇಸ್ ಗೋಲ್ಡ್ ಅವಾರ್ಡ್ಸ್ ೨೦೧೩
File:Imran Khan and Surbhi Jyoti.jpg|ಇಮ್ರಾನ್ ಖಾನ್ ಮತ್ತು ಸುರ್ಭಿ ಜ್ಯೋತಿ
File:Qubool Hai Team at Press Conference of the show.jpg|ಕುಬೂಲ್ ಹೆ ತಂಡದ ಜೊತೆ ಸುರ್ಭಿ ಜ್ಯೋತಿ

## ಉಲ್ಲೇಖಗಳು
ವರ್ಗ:ನಟಿಯರು
ವರ್ಗ:೧೯೮೮ ಜನನ
ಜೆನ್ನಿಫರ್ ವಿಂಗೆಟ್

**ಜೆನ್ನಿಫರ್‌ ವಿಂಗೆಟ್‌** (ಜನನ ೩೦ ಮೇ ೧೯೮೫) ರವರು ಭಾರತೀಯ ದೂರದರ್ಶನ ನಟಿ. ಇವರು ಸರಸ್ವತಿಚಂದ್ರ ಧಾರವಾಹಿಯಲ್ಲಿ ಕುಮುದ್ ದೇಸಾಯಿ, ಬೇಹದ್ ನಲ್ಲಿ ಮಾಯ ಮೆಹ್ರೋತ್ರ ಮತ್ತು ಬೇಪನ್ಹಾ ಧಾರವಾಹಿಯಲ್ಲಿ ಝೋಯ ಸಿದ್ದಿಕಿ ಪಾತ್ರವನ್ನು ನಿರ್ವಹಿಸಿದ್ದಾರೆ.
=ವೃತ್ತಿಜೀವನ=
ಜೆನ್ನಿಫರ್ ತನ್ನ ೧೨ನೇ ವಯಸ್ಸಿನಲ್ಲಿ 'ರಾಜ ಕೊ ರಾಣಿ ಸೆ ಪ್ಯಾರ್ ಹೊ ಗಯ' ಎಂಬ ಚಲನಚಿತ್ರದಲ್ಲಿ ಬಾಲ ನಟಿಯಾಗಿ ನಟಿಸಿದ್ದರು. ನಂತರ ತನ್ನ ೧೪ನೇ ವಯಸ್ಸಿನಲ್ಲಿ 'ಕುಚ್ ನಾ ಕಹೊ' ಎಂಬ ಚಲನಚಿತ್ರದಲ್ಲಿ ಕಾಣಿಸಿಕೊಂಡರು. ತದನಂತರ ಅವರು ಹಲವಾರು ಟಿವಿ ಶೋ ಗಳಲ್ಲಿ ಕೆಲಸವನ್ನು ಮಾಡಿದ್ದಾರೆ.
ದೂರದರ್ಶನದಲ್ಲಿ ನಾಯಕಿನಯಾಗಿ ಇವರಿಗೆ  *ಕಾರ್ತಿಕಾ* ಎಂಬ  ಕಾರ್ಯಕ್ರಮವು ದೊಡ್ಡ ವಿರಾಮ ತಂದಿತು. ಅಲ್ಲಿ ಇವರು ಹೆಣಗಾಡುತ್ತಿರುವ ಗಾಯಕಿಯ ಪಾತ್ರವನ್ನು ನಿರ್ವಹಿಸಿದರು.
ನಂತರ ಅವರು *ಕಸೌಟಿ ಜಿಂದಗೀ ಕೇ* ಧಾರವಾಹಿಯಲ್ಲಿ ನಟಿಸಿದರು. ಅದರಲ್ಲಿ ಇವರು ಮುಖ್ಯಪಾತ್ರದಲ್ಲಿ  ಸ್ನೇಹ ಎಂಬ ಪಾತ್ರವನ್ನು ನಿರ್ವಹಿಸಿದರು.
೨೦೦೯ ರಲ್ಲಿ, *ದಿಲ್ ಮಿಲ್ ಗಯೆ* ಧಾರವಾಹಿಯಲ್ಲಿ ರಿಧಿಮಾ ಗುಪ್ತಾ ಎಂಬ ಪಾತ್ರವನ್ನು ನಿರ್ವಹಿಸಿದರು.
೨೦೧೩ ರಲ್ಲಿ ಇವರು ಸಂಜಯ್ ಲೀಲಾ ಭನ್ಸಾಲಿ ಅವರ ದೂರದರ್ಶನ ಕಾರ್ಯಕ್ರಮ *ಸರಸ್ವತಿಚಂದ್ರ* ದಲ್ಲಿ ಗೌತಮ್ ರೋಡ್ ಎದುರು ಕುಮುದ್ ದೇಸಾಯಿ ಪಾತ್ರದಲ್ಲಿ ನಟಿಸಿದರು. ಅವರ ಅಭಿನಯಕ್ಕಾಗಿ ಅವರಿಗೆ ಅತ್ಯುತ್ತಮ ನಟಿ ವಿಮರ್ಶಕರಿಗಾಗಿ ಭಾರತೀಯ ಟೆಲಿವಿಷನ್ ಅಕಾಡೆಮಿ ಪ್ರಶಸ್ತಿಯನ್ನು ನೀಡಲಾಯಿತು.
೨೦೧೬ ರಲ್ಲಿ, ವಿಂಗೆಟ್ ಸೋನಿ ಟಿವಿಯ *ಬೇಹದ್‌* ನಲ್ಲಿ ಮಾಯಾ ಮೆಲ್ಹೋತ್ರಾ ಪಾತ್ರದಲ್ಲಿ ನಟಿಸಿದ್ದಾರೆ. ಅವರ ಅಭಿನಯಕ್ಕಾಗಿ ಅವರು ಹಲವಾರು ಪ್ರಶಸ್ತಿಗಳನ್ನು ಮತ್ತು ಮೆಚ್ಚುಗೆಯನ್ನು ಗೆದ್ದರು.
೨೦೧೮ ರಲ್ಲಿ, ಅವರು ಹರ್ಷದ್ ಚೋಪ್ಡಾ ರವರ ಜೊತೆ ಕಲರ್ಸ್ ಟಿವಿಯ ಬೆಪನ್ಹಾ ಎಂಬ ಧಾರವಾಹಿಯಲ್ಲಿ ಜೋಯಾ ಸಿದ್ದಿಕಿ ಪಾತ್ರವನ್ನು ನಿರ್ವಹಿಸಿದರು. ವಿಂಗೆಟ್ ಅತಿ ಹೆಚ್ಚು ಸಂಭಾವನೆ ಪಡೆಯುವ ಭಾರತೀಯ ಟೆಲಿವಿಷನ್ ನಟಿಯರಲ್ಲಿ ಒಬ್ಬರು.
ಇದೀಗ ಇವರು ಬೇಹದ್ ಧಾರವಾಹಿಯ ಎರಡನೇ ಸರಣಿಯಲಲ್ಇ ಮಾಯಾ ಎಂಬ ಪಾತ್ರವನ್ನು ನಿರ್ವಹಿಸುತ್ತಿದ್ದಾರೆ.

=ಫಿಲ್ಮೋಗ್ರಾಫಿ=
## ಚಲನಚಿತ್ರಗಳು
## ದೂರದರ್ಶನ
## ಅತಿಥಿ ಪ್ರದರ್ಶನ
=ಪ್ರಶಸ್ತಿಗಳು=

=ಉಲ್ಲೇಖಗಳು=

ವರ್ಗ:ನಟಿಯರು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ವರ್ಗ:೧೯೮೫ ಜನನ
ಜಯಂತ್ ಹರಿತ್ಸ

**ಜಯಂತ್ ಆರ್. ಹರಿತ್ಸ** (ಪೂರ್ಣ ಹೆಸರು :ಜಯಂತ್ ರಾಮಸ್ವಾಮಿ ಹರಿತ್ಸ) ರವರು ಭಾರತೀಯ ಕಂಪ್ಯೂಟರ್ ವಿಜ್ಞಾನಿ ಮತ್ತು ಪ್ರಾಧ್ಯಾಪಕರಾಗಿದ್ದಾರೆ. ಇವರು ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ನಲ್ಲಿ ಸಿಡಿಎಸ್ ಮತ್ತು ಸಿಎಸ್ಎ ಇಲಾಖೆಯ ಸಿಬ್ಬಂದಿಯಾಗಿದ್ದಾರೆ. ಅವರು ಡೇಟಾಬೇಸ್ ಸಿಸ್ಟಮ್ ಗಳ ವಿನ್ಯಾಸ ಮತ್ತು ವಿಶ್ಲೇಷಣೆಯ ಮೇಲೆ ಕಾರ್ಯನಿರ್ವಹಿಸುತ್ತಿದ್ದಾರೆ. ೨೦೦೯ ರಲ್ಲಿ ಭಾರತದಲ್ಲಿ ಸಿಎಸ್ಐಆರ್ ಪ್ರಾಯೋಜಿಸಿದ ಶಾಂತಿ ಸ್ವರೂಪ್ ಭಟ್ನಗರ್ ಪ್ರಶಸ್ತಿ ಹಾಗೂ  ೨೦೧೪ ರಲ್ಲಿ ಇಂಜಿನಿಯರಿಂಗ್ ಗಾಗಿ ಇನ್ಫೋಸಿಸ್ ಪ್ರಶಸ್ತಿ ಗೆದ್ದಿದ್ದಾರೆ.

## ಜನನ ಮತ್ತು ಶಿಕ್ಷಣ
ಜಯಂತ್ ಹರಿತ್ಸ  ರವರು ೧೦ ಮಾರ್ಚ್ ೧೯೬೪ ರಂದು ಬೆಂಗಳೂರಿನ ಬಸವನಗುಡಿಯಲ್ಲಿ ಜನಿಸಿದರು. ಇವರು ತಮ್ಮ ಪ್ರೌಢ ಶಿಕ್ಷಣವನ್ನು ವಿಜಯ ಪ್ರೌಢ ಶಾಲೆ, ಜಯನಗರ, ಬೆಂಗಳೂರಿನಲ್ಲಿ ಪಡೆದರು ; ನ್ಯಾಷನಲ್ ಕಾಲೇಜು (ಬಸವನಗುಡಿ),ಬೆಂಗಳೂರು, ವಿಜ್ಞಾನದಲ್ಲಿ ಪದವಿ ಪೂರ್ವ ಶಿಕ್ಷಣ ; ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ, ಮದ್ರಾಸ್ ನಿಂದ  ಬಿ.ಟೆಕ್.(ಎಲೆಕ್ಟ್ರಾನಿಕ್ಸ್ ) ಪದವಿಯನ್ನು ಪಡೆದರು.

## ವೃತ್ತಿಜೀವನ
ಅವರು ಮೇರಿಲ್ಯಾಂಡ್ ವಿಶ್ವವಿದ್ಯಾಲಯದ (ಕಾಲೇಜ್ ಪಾರ್ಕ್) ಇನ್ಸ್ಟಿಟ್ಯೂಟ್ ಫಾರ್ ಸಿಸ್ಟಮ್ಸ್ ರಿಸರ್ಚ್‌ ನಲ್ಲಿ  ರಿಸರ್ಚ್ ಫೆಲೋ ಆಗಿ ಕಾರ್ಯ ನಿರ್ವಹಿಸಿದರು. ನಂತರ ಅವರು ಭಾರತೀಯ ವಿಜ್ಞಾನ ಸಂಸ್ಥೆಯಲ್ಲಿ ಸಿಎಸ್ಎ ವಿಭಾಗದ ಅಧ್ಯಕ್ಷರಾದರು.

## ಪ್ರಶಸ್ತಿಗಳು
ಶಾಂತಿ ಸ್ವರೂಪ್ ಭಟ್ನಗರ್ ಪ್ರಶಸ್ತಿ - ೨೦೦೯.
### ಗೌರವಗಳು
* ಅಸೋಸಿಯೇಷನ್ ​​ಫಾರ್ ಕಂಪ್ಯೂಟಿಂಗ್ ಮೆಷಿನರಿ ಯ ಫೆಲೋ - ೨೦೧೫.
* ಐಇಇಇ ಯ ಫೆಲೋ - ೨೦೧೩.
* ಇಂಡಿಯನ್ ನ್ಯಾಷನಲ್ ಅಕಾಡೆಮಿ ಆಫ್ ಇಂಜಿನಿಯರಿಂಗ್, ಭಾರತದ  ಫೆಲೋ - ೨೦೧೦.
* ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್, ಭಾರತ -  ೨೦೦೬.

## ಉಲ್ಲೇಖಗಳು
ವರ್ಗ:ಭಾರತೀಯ ವಿಜ್ಞಾನಿಗಳು
ವರ್ಗ:ಕರ್ನಾಟಕದ ವಿಜ್ಞಾನಿಗಳು
ಸೀಗೆ ಕಾಯಿ

thumb
thumb|left|ಸೀಗೆ ಬೀಜಕೋಶಗಳು
**ಸೀಗೆ**ಯು ಲೆಗ್ಯುಮಿನೋಸೀ ಕುಟುಂಬದ ವಿಮೋಸೀ ಉಪಕುಟುಂಬಕ್ಕೆ ಸೇರುವ ಅಕೇಸಿಯ ಕಾನ್ಸಿನ್ನ ಎಂಬ ಪ್ರಭೇದದ ಮುಳ್ಳಿನ ಮರಬಳ್ಳಿ. ಹಳ್ಳಿಗಳಲ್ಲಿ ಬೇಲಿಗಳಲ್ಲಿ ಬೆಳೆಸುತ್ತಾರೆ. ಕಾಡಿನ ಇನ್ನಿತರ ಮರಗಳ ಮೇಲೆ ಹಬ್ಬಿ ತುಂಬ ಹುಲುಸಾಗಿ ಬೆಳೆಯುವುದುಂಟು. ಇದರ ಕಾಯಿಯಿಂದ ಮಾಡುವ ಪುಡಿಯೇ ಸೀಗೆಪುಡಿ. ತಲೆಗೂದಲನ್ನು ತೊಳೆಯಲು ಪ್ರಾಚೀನ ಕಾಲದಿಂದಲೂ ವಿಶೇಷವಾಗಿ ಬಳಸುತ್ತಾ ಬಂದಿದ್ದಾರೆ. ಅಕೇಸಿಯ ಪೆನ್ನೇಟ ಎಂಬ ಇನ್ನೊಂದು ಪ್ರಭೇದವಿದೆ. ಇದು ಕಾಡು ಸೀಗೆಬಳ್ಳಿ.

ಇದು ಆಯುರ್ವೇದಿಕ ಔಷಧೀಯ ಸಸ್ಯಗಳಲ್ಲಿ ಒಂದು. ಇದನ್ನು ಕೃತಕ ಆಯುರ್ವೇದಿಕ ಶ್ಯಾಂಪೂಗಳಲ್ಲೂ ಸೇರಿಸಲಾಗುತ್ತದೆ. ಇದನ್ನು ಉಪಯೋಗಿಸಲು, ಬೀಜಕೋಶಗಳು, ಎಲೆಗಳು ಮತ್ತು ಸಸ್ಯದ ತೊಗಟೆಯನ್ನು ಒಣಗಿಸಿ ಪುಡಿ ಮಾಡಲಾಗುತ್ತದೆ, ಮತ್ತು ನಂತರ ಪೇಸ್ಟ್ ಆಗಿ ಮಾಡಲಾಗುತ್ತದೆ. ಈ ಸಾಂಪ್ರದಾಯಿಕ ಶ್ಯಾಂಪೂ ಸಲ್ಫೇಟ್ ಹೊಂದಿರುವ ಶ್ಯಾಂಪೂ ಉಂಟುಮಾಡುವಷ್ಟು ಸಾಮಾನ್ಯ ಪ್ರಮಾಣದ ಬುರುಗನ್ನು ಉಂಟುಮಾಡುವುದಿಲ್ಲವಾದರೂ, ಇದನ್ನು ಒಳ್ಳೆ ಸ್ವಚ್ಛಕವೆಂದು ಪರಿಗಣಿಸಲಾಗಿದೆ. ಇದು ಸೌಮ್ಯವಾಗಿದ್ದು, ಕೂದಲಿನಿಂದ ನೈಸರ್ಗಿಕ ತೈಲಗಳನ್ನು ತೆಗೆಯುವುದಿಲ್ಲ.

## ಉಲ್ಲೇಖಗಳು
ವರ್ಗ:ಆಯುರ್ವೇದಿಕ ಸಸ್ಯಗಳು
ಲಲಿತಕಲೆ

ಐರೋಪ್ಯ ಶೈಕ್ಷಣಿಕ ಸಂಪ್ರದಾಯಗಳಲ್ಲಿ, **ಲಲಿತಕಲೆ** ಎಂದರೆ ಮುಖ್ಯವಾಗಿ ಸೌಂದರ್ಯಕ್ಕಾಗಿ ಬೆಳೆಸಲಾದ ಕಲೆ. ಹೀಗೆ ಇದು ಅಲಂಕಾರಿಕ ಕಲೆ ಅಥವಾ ಅನ್ವಯಿಕ ಕಲೆಯಿಂದ ಭಿನ್ನವಾಗಿದೆ, ಏಕೆಂದರೆ ಇವು ಯಾವುದಾದರೂ ವ್ಯಾವಹಾರಿಕ ಕಾರ್ಯವನ್ನು ಕೂಡ ಸಾಧಿಸಬೇಕು, ಉದಾಹರಣೆಗೆ ಕುಂಬಾರಿಕೆ ಅಥವಾ ಬಹುತೇಕ ಲೋಹಗೆಲಸ. ಇಟ್ಯಾಲಿಯನ್ ನವೋದಯ ಕಾಲದಲ್ಲಿ ಅಭಿವೃದ್ಧಿಪಡಿಸಲಾದ ಸೌಂದರ್ಯಶಾಸ್ತ್ರದ ಸಿದ್ಧಾಂತಗಳಲ್ಲಿ, ಅತ್ಯುನ್ನತ ಕಲೆಯೆಂದರೆ ಕಲಾವಿದನ ಕಲ್ಪನೆಯ ಸಂಪೂರ್ಣ ಅಭಿವ್ಯಕ್ತಿ ಹಾಗೂ ಪ್ರದರ್ಶನಕ್ಕೆ ಅವಕಾಶ ನೀಡುವಂಥದ್ದಾಗಿತ್ತು, ಮತ್ತು ಯಾವುದೇ ವ್ಯಾವಹಾರಿಕ ಪರಿಶೀಲನೆಗಳಿಂದ ಅನಿರ್ಬಂಧಿತವಾಗಿರುತ್ತಿತ್ತು.

ಐತಿಹಾಸಿಕವಾಗಿ, ಐದು ಮುಖ್ಯ ಲಲಿತಕಲೆಗಳೆಂದರೆ ಚಿತ್ರಕಲೆ, ಶಿಲ್ಪಕಲೆ, ವಾಸ್ತುಶಿಲ್ಪ, ಸಂಗೀತ ಮತ್ತು ಕಾವ್ಯ, ಜೊತೆಗೆ ಪ್ರದರ್ಶನ ಕಲೆಗಳಲ್ಲಿ ನಾಟಕ ಕಲೆ ಹಾಗೂ ನೃತ್ಯ ಸೇರಿವೆ. ಆಚರಣೆಯಲ್ಲಿ, ಶಿಕ್ಷಣದ ಹೊರಗೆ ಈ ಪರಿಕಲ್ಪನೆಯನ್ನು ಸಾಮಾನ್ಯವಾಗಿ ಕೇವಲ ದೃಶ್ಯ ಕಲೆಗಳಿಗೆ ಅನ್ವಯಿಸಲಾಗುತ್ತದೆ.

ಬದಲಾವಣೆ ಜಗದ ನೀಯಮ ಆದರೇ ಆ  ಬದಲಾವನೇ ಹಿಡೀತದಲೀ ಹಿಡಿದುಕೋಲು ವುದು ಅಷ್ಟೇ ಮುಖ್ಯ ಆಲವೇ?..

## ಉಲ್ಲೇಖಗಳು 
ವರ್ಗ:ಕಲೆ
ಲೋಲಕ

thumb|300x300px|"ಸರಳ ಗುರುತ್ವ ಲೋಲಕ" ಮಾದರಿಯು ಯಾವುದೇ ತಿಕ್ಕಾಟ ಅಥವಾ ಗಾಳಿಯ ನಿರೋಧಶಕ್ತಿ ಇಲ್ಲವೆಂದು ಭಾವಿಸುತ್ತದೆ.
**ಲೋಲಕ** ಎಂದರೆ ಮುಕ್ತವಾಗಿ ಜೋಲಾಡಲು ಆಗುವಂತೆ ತಿರುಗಣೆಯಿಂದ ತೂಗಿಬಿಡಲಾಗುವ ಭಾರ. ಅದರ ವಿಶ್ರಾಂತಿ ಸ್ಥಾನ, ಅಥವಾ ಸಮತೋಲನ ಸ್ಥಾನದಿಂದ ಲೋಲಕವನ್ನು ಪಾರ್ಶ್ವಕ್ಕೆ ಸ್ಥಳಾಂತರಿಸಿದಾಗ, ಅದು ಗುರುತ್ವದ ಕಾರಣ ಪುನಃಸ್ಥಿತಿಗೆ ತರುವ ಬಲಕ್ಕೆ ಒಳಪಡುತ್ತದೆ. ಇದರ ಕಾರಣ ಆ ಲೋಲಕವು ಸಮತೋಲನ ಸ್ಥಾನದತ್ತ ವೇಗಗೊಂಡು ಸಾಗುತ್ತದೆ. ಬಿಡುಗಡೆಗೊಳಿಸಿದಾಗ, ಲೋಲಕದ ದ್ರವ್ಯರಾಶಿಯ ಮೇಲೆ ಕಾರ್ಯನಿರ್ವಹಿಸುವ ಪುನಃಸ್ಥಿತಿ ಬಲವು ಅದು ಸಮತೋಲನ ಸ್ಥಾನದ ಸುತ್ತಮುತ್ತ ಓಲಾಡುವಂತೆ ಮಾಡುತ್ತದೆ, ಹಾಗಾಗಿ ಅದು ಹಿಂದೆ ಮುಂದೆ ತೂಗಾಡುತ್ತದೆ. ಒಂದು ಸಂಪೂರ್ಣ ಆವರ್ತ, ಅಂದರೆ ಒಂದು ಎಡ ತೂಗಾಟ ಮತ್ತು ಒಂದು ಬಲ ತೂಗಾಟಕ್ಕೆ ಬೇಕಾದ ಸಮಯವನ್ನು ಆವರ್ತಕಾಲವೆಂದು ಕರೆಯಲಾಗುತ್ತದೆ. ಆವರ್ತಕಾಲವು ಲೋಲಕದ ಉದ್ದ ಮತ್ತು ಸ್ವಲ್ಪ ಮಟ್ಟಿಗೆ ಲೋಲಕದ ತೂಗಾಟದ ಅಗಲವಾದ ವೈಶಾಲ್ಯವನ್ನು ಅವಲಂಬಿಸಿರುತ್ತದೆ.

## ಉಲ್ಲೇಖಗಳು 
ವರ್ಗ:ಆಂದೋಲಕಗಳು
ಅಶೋಕ್ ಸೇನ್

**ಅಶೋಕ್ ಸೇನ್** ಎಫ್ ಆರ್ ಎಸ್ ( ಜನನ ೧೯೫೬) ಭಾರತೀಯ ಸೈದ್ಧಾಂತಿಕ ಭೌತಶಾಸ್ತ್ರಜ್ಞ ಮತ್ತು ಅಲಹಾಬಾದ್ನ ಹರೀಶ್-ಚಂದ್ರ ಸಂಶೋಧನಾ ಸಂಸ್ಥೆಯಲ್ಲಿ ಪ್ರಾಧ್ಯಾಪಕರಾಗಿದ್ದಾರೆ. ಅವರು ಎಂಐಟಿಯಲ್ಲಿ ಮಾರ್ನಿಂಗ್ಸ್ಟಾರ್ ವಿಸಿಟಿಂಗ್ ಪ್ರಾಧ್ಯಾಪಕರಾಗಿದ್ದಾರೆ ಮತ್ತು ಕೊರಿಯ ಇನ್ಸ್ಟಿಟ್ಯೂಟ್ ಫಾರ್ ಅಡ್ವಾನ್ಸ್ಡ್ ಸ್ಟಡಿ ಯಲ್ಲಿ ವಿಶೇಷ ಪ್ರಾಧ್ಯಾಪಕರಾಗಿದ್ದಾರೆ. ಇವರ ಮುಖ್ಯ ಕೊಡುಗೆಯೆಂದರೆ ಸ್ಟ್ರಿಂಗ್ ಥಿಯರಿ.

## ಆರಂಭಿಕ ಜೀವನ 
ಅವರು ಜುಲೈ ೧೫, ೧೯೫೬ ರಂದು ಕೋಲ್ಕತ್ತಾದಲ್ಲಿ ಜನಿಸಿದರು ಮತ್ತು ಸ್ಕಾಟಿಷ್ ಚರ್ಚ್ ಕಾಲೇಜಿನ ಭೌತಶಾಸ್ತ್ರದ ಮಾಜಿ ಪ್ರಾಧ್ಯಾಪಕ ಅನಿಲ್ ಕುಮಾರ್ ಸೇನ್ ಮತ್ತು ಗೃಹಿಣಿ ಗೌರಿ ಸೇನ್ ಅವರ ಹಿರಿಯ ಮಗ.

ಸ್ಕಾಟಿಷ್ ಚರ್ಚ್ ಕಾಲೇಜಿಯೇಟ್ ಶಾಲೆಯಿಂದ ಮತ್ತು ಕೋಲ್ಕತ್ತಾದ ಸೈಲೇಂದ್ರ ಸಿರ್ಕಾರ್ ವಿದ್ಯಾಲಯದಿಂದ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದ ನಂತರ, ಅವರು ೧೯೭೫ ರಲ್ಲಿ ಕೊಲ್ಕತ್ತಾ ವಿಶ್ವವಿದ್ಯಾಲಯದ ಪ್ರೆಸಿಡೆನ್ಸಿ ಕಾಲೇಜಿನಿಂದ ವಿಜ್ಞಾನ ಪದವಿ ಪಡೆದರು ಮತ್ತು ಒಂದು ವರ್ಷದ ನಂತರ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಕಾನ್ಪುರದಿಂದ ಸ್ನಾತಕೋತ್ತರ ಪದವಿ ಪಡೆದರು. ಪ್ರೆಸಿಡೆನ್ಸಿಯಲ್ಲಿ ಪದವಿಪೂರ್ವ ಅಧ್ಯಯನದ ಸಮಯದಲ್ಲಿ, ಅಮಲ್ ಕುಮಾರ್ ರಾಯಚೌಧುರಿಯವರ ಕೆಲಸ ಮತ್ತು ಬೋಧನೆಯಿಂದ ಅವರು ಹೆಚ್ಚು ಪ್ರಭಾವಿತರಾದರು.

## ವೃತ್ತಿಜೀವನ
ಅಶೋಕ್ ಸೇನ್ ಸ್ಟ್ರಿಂಗ್ ಸಿದ್ಧಾಂತದ ವಿಷಯಕ್ಕೆ ಹಲವಾರು ಪ್ರಮುಖ ಮೂಲ ಕೊಡುಗೆಗಳನ್ನು ನೀಡಿದರು. ಇದರಲ್ಲಿ ಬಲವಾದ-ದುರ್ಬಲ ಜೋಡಣೆ ದ್ವಂದ್ವತೆ ಅಥವಾ ಎಸ್-ದ್ವಂದ್ವತೆಯ ಕುರಿತಾದ ಅವರ ಹೆಗ್ಗುರುತು ಕಾಗದ, ಇದು ಕ್ಷೇತ್ರದ ಸಂಶೋಧನೆಯ ಹಾದಿಯನ್ನು ಬದಲಿಸುವಲ್ಲಿ ಪ್ರಭಾವಶಾಲಿಯಾಗಿತ್ತು. ಅವರು ಅಸ್ಥಿರವಾದ ಡಿ-ಬ್ರಾನ್‌ಗಳ ಅಧ್ಯಯನವನ್ನು ಪ್ರಾರಂಭಿಸಿದರು. ರೋಲಿಂಗ್ ಟ್ಯಾಕಿಯಾನ್ಗಳ ವಿವರಣೆ  ಸ್ಟ್ರಿಂಗ್ ಕಾಸ್ಮಾಲಜಿಗೆ ಪ್ರಭಾವ ಬೀರಿದೆ. ಅವರು ಸ್ಟ್ರಿಂಗ್ ಕ್ಷೇತ್ರ ಸಿದ್ಧಾಂತದಲ್ಲಿ ಹಲವು ಪ್ರಮುಖ ಲೇಖನಗಳನ್ನು ಸಹ-ರಚಿಸಿದ್ದಾರೆ. ೧೯೯೮ ರಲ್ಲಿ ಸೈದ್ಧಾಂತಿಕ ಭೌತಶಾಸ್ತ್ರಜ್ಞ ಸ್ಟೀಫನ್ ಹಾಕಿಂಗ್ ಅವರು ನಾಮನಿರ್ದೇಶನಗೊಂಡ ಮೇಲೆ ರಾಯಲ್ ಸೊಸೈಟಿಯ ಫೆಲೋಶಿಪ್ ಗೆದ್ದರು.  ಅವನ ಕೊಡುಗೆಗಳಲ್ಲಿ ಎಂಟರೊಪಿ ಕಾರ್ಯಚಟುವಟಿಕೆಯು ವಿಪರೀತ ಕಪ್ಪು ಕುಳಿಗಳಿಗೆ ಮತ್ತು ಆಕರ್ಷಣೆಗಳಿಗೆ ಅದರ ಅನ್ವಯಿಕೆಗಳನ್ನು ಒಳಗೊಂಡಿದೆ. ಅವರ ಇತ್ತೀಚಿನ ಪ್ರಮುಖ ಕೃತಿಗಳಲ್ಲಿ ಆಕರ್ಷಕ ಯಾಂತ್ರಿಕತೆ ಮತ್ತು ಕಪ್ಪು ಕುಳಿಗಳ ಮೈಕ್ರೊಸ್ಟೇಟ್‌ಗಳ ನಿಖರ ಎಣಿಕೆ ಮತ್ತು ಸ್ಟ್ರಿಂಗ್ ಪ್ರಕ್ಷುಬ್ಧ ಸಿದ್ಧಾಂತದ ಹೊಸ ಬೆಳವಣಿಗೆಗಳು ಸೇರಿವೆ. ಅವರು ಭಾರತದ ಭುವನೇಶ್ವರ ರಾಷ್ಟ್ರೀಯ ವಿಜ್ಞಾನ ಶಿಕ್ಷಣ ಮತ್ತು ಸಂಶೋಧನಾ ಸಂಸ್ಥೆಯಲ್ಲಿ (ಎನ್‍ಎಸ್ಇಆರ್) ಗೌರವ ಸಹೋದ್ಯೋಗಿಯಾಗಿ ಸೇರಿದರು.

## ಗೌರವಗಳು ಮತ್ತು ಪ್ರಶಸ್ತಿಗಳು
*೨೦೧೪ ರಲ್ಲಿ ಡಿರಾಕ್ ಪದಕ,
*೨೦೧೩ ರಲ್ಲಿ ಜಾವದವ್ಪುರ್ ವಿಶ್ವವಿದ್ಯಾನಿಲಯದಿಂದ ನೀಡಲಾದ ಸಾಹಿತ್ಯಿಕ ಡಾಕ್ಟರ್ (ಗೌರವಾನ್ವಿತ)
*೨೦೧೩ ರಲ್ಲಿ ಐಐಟಿ ಬಾಂಬೆಯಿಂದ  ಡಾಕ್ಟರ್ ಆಫ್ ಸೈನ್ಸ್ (ಹೊನೊರಿಸ್ ಕೌಸಾ)
*೨೦೧೩ ರಲ್ಲಿ ಎಂ.ಪಿ. ಬಿರ್ಲಾ ಮೆಮೊರಿಯಲ್ ಪ್ರಶಸ್ತಿ
*೨೦೧೩ ರಲ್ಲಿ ಪದ್ಮಭೂಷಣಪ್ರಶಸ್ತಿ 
*೨೦೧೨ರಲ್ಲಿ ಸ್ಟ್ರಿಂಗ್ ಸಿದ್ಧಾಂತದ ಕುರಿತಾದ ಅವರ ಕೆಲಸಕ್ಕಾಗಿ ಮೂಲಭೂತ  ಭೌತಶಾಸ್ತ್ರ ಪ್ರಶಸ್ತಿ
*೨೦೦೯ರಲ್ಲಿ ಐಐಟಿ ಖರಗ್ಪುರದಿಂದ ಡಾಕ್ಟರ್ ಆಫ್ ಸೈನ್ಸ್ (ಹೊನೊರಿಸ್ ಕಾಸಾ)
*೧೯೯೮ರಲ್ಲಿ ಫೆಲೋ ಆಫ್ ದಿ ರಾಯಲ್ ಸೊಸೈಟಿ
*೨೦೧೩ ರಲ್ಲಿ ಸ್ಟ್ರಿಂಗ್ ಥಿಯರಿ  ಅವರ ಕೆಲಸಕ್ಕಾಗಿ ಬಂಗಾಳ ಎಂಜಿನಿಯರಿಂಗ್ ಮತ್ತು ಸೈನ್ಸ್ ಯೂನಿವರ್ಸಿಟಿಯಿಂದ ಬಡ್ಲಾ ಸ್ಮಾರಕ ಪ್ರಶಸ್ತಿ
*ಶಿಬ್ಪುರ್ (ಪ್ರಸ್ತುತ) ಡಾಕ್ಟರ್ ಆಫ್ ಸೈನ್ಸ್ (ಹೊನೊರಿಸ್ ಕಾಸಾ) ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಎಂಜಿನಿಯರಿಂಗ್ ಸೈನ್ಸಸ್ ಅಂಡ್ ಟೆಕ್ನಾಲಜಿ, ಶಿಬ್ಪುರ್)  ಐಐಟಿ ಖರಗ್ಪುರ 
*೨೦೦೯ ರಲ್ಲಿ ಗಣಿತ ವಿಜ್ಞಾನದಲ್ಲಿ ಇನ್ಫೋಸಿಸ್ ಪ್ರಶಸ್ತಿ,
*೨೦೦೧ ರಲ್ಲಿ ಪದ್ಮಶ್ರೀ  ಪ್ರಶಸ್ತಿ 
*೧೯೯೮ರಲ್ಲಿ TWAS ಪ್ರಶಸ್ತಿ  
*೧೯೯೬ರಲ್ಲಿ ಭಾರತೀಯ ರಾಷ್ಟ್ರೀಯ ವಿಜ್ಞಾನ ಅಕಾಡೆಮಿಯ ಫೆಲೋ  
*೧೯೯೪ ರಲ್ಲಿ ಎಸ್.ಎಸ್ ಭಟ್ನಾಗರ್ ಪ್ರಶಸ್ತಿ 
*೧೯೯೧ರಲ್ಲಿ ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸಸ್‌ನ ಸಹವರ್ತಿ
*೧೯೮೯ ರಲ್ಲಿ ಐಸಿಟಿಪಿ ಪ್ರಶಸ್ತಿ  
*ಅಶೋಕ್-ಸೇನ್‌ಗೆ-ಯೂರಿ-ಮಿಲ್ನರ್-ಪ್ರಶಸ್ತಿ   

## ಉಲ್ಲೇಖಗಳು
ವರ್ಗ:೧೯೫೬ ಜನನ
ವರ್ಗ:ಜೀವಂತ ವ್ಯಕ್ತಿಗಳು
ವತ್ಸನಾಭಿ

thumb

**ವತ್ಸನಾಭಿ** ರೆನನ್‍ಕ್ಯುಲೇಸೀ ಕುಟುಂಬಕ್ಕೆ ಸೇರಿರುವ ಅಕೋನಿಟಮ್ ಫೆರಾಕ್ಸ್ ಎಂಬ ಶಾಸ್ತೀಯ ಹೆಸರಿನ ಬಹುವಾರ್ಷಿಕ ಸಸ್ಯ. ಸಣ್ಣ ಪೊದೆಯಂತೆ ಬೆಳೆಯುತ್ತದೆ. ಎಲೆಗೆ ದುಂಡು ಅಥವಾ ಮೊಟ್ಟೆಯಾಕಾರವಿದೆ. ಹೂಗೊಂಚಲು ಕೊಂಬೆ ತುದಿಯಲ್ಲಿರುವುದು. ಇದರ ಉದ್ದ 15-30 ಸೆಂಮೀ. ಹಣ್ಣುಗಳನ್ನು ಫಾಲಿಕಲ್ ಎನ್ನುತ್ತಾರೆ. ಹೂವಿನ ಹಿಂಭಾಗ ದಲ್ಲಿಯ ದಳ ದೋಣಿ ಅಥವಾ ಶಿರಸ್ತ್ರಾಣದ ಆಕಾರವನ್ನು ಹೋಲುತ್ತದೆ. ಅದರ ಪಕ್ಕದ ದಳಗಳಿಂದ ಮಕರಂದ ಸ್ರವಿಸುತ್ತದೆ. ಹೂಗಳ ಬಣ್ಣ ನೀಲಿ. ಬಂಬಲ್ ನೊಣಗಳು ಶಿರಸ್ತ್ರಾಣಾಕಾರದ ದಳವನ್ನು ತೂತುಮಾಡಿ ಮಧುವನ್ನು ಹೀರುತ್ತವೆ. ಗಾಳಿ ತೂರಿದಾಗ ಮಾತ್ರ ಬೀಜಗಳು ಸಿಡಿಯುವುದಕ್ಕೆ ಅವುಗಳಿಂದ ಹೊರಹೊಮ್ಮುವ ಸಂವೇದಕ ಗುಣವೇ ಕಾರಣ. ಸಸ್ಯದ ಎಲ್ಲ ಭಾಗಗಳೂ ವಿಷಯುಕ್ತ. ಬೇರುಗಳಲ್ಲಿ ಆಹಾರ ಶೇಖರವಾಗುತ್ತದೆ. ಇದರ ಜೊತೆಗೆ ಅಕೊನಿಟನ್ ಎಂಬ ಅಲ್ಕಲಾಯ್ಡ್ ಸಹಉಂಟು. ಉತ್ತರ ಹಿಮಾಲಯದ ನೇಪಾಲ ಮತ್ತು ಕಾಶ್ಮೀರದಲ್ಲಿ ಇದು ಸಹಜ ಬೆಳೆ. ಇದನ್ನು ಇಂಡಿಯನ್ ಅಕೋನೆಟ್ ಎಂದು ಕೂಡ ಹೇಳುವುದುಂಟು.

## ಉಪಯೋಗ
ಬೇರಿನಿಂದ ತಯಾರಿಸಿದ ಮುಲಾಮನ್ನು ನರ ಅಥವಾ ಅಂಗಾಂಶ ನೋವುಗಳಿಗೆ ಲೇಪಿಸಲು ಬಳಸುತ್ತಾರೆ. ಜ್ವರ ಮತ್ತು ಕೆಮ್ಮು ಔಷಧಿಗಳ ತಯಾರಿಕೆಯಲ್ಲಿ ಉಪಯೋಗವಿದೆ. ಭಾರತೀಯ ಔಷಧಿಶಾಸ್ತ್ರ ಪ್ರಕಾರ ಬೇರುಗಳನ್ನು ಹಸುವಿನ ಹಾಲು ಅಥವಾ ಗಂಜಲದಲ್ಲಿ ನೆನೆಹಾಕಿದಾಗ ದೊರೆಯುವ ಘಟಕ ಖಿನ್ನತೆಯನ್ನು ಹೋಗಲಾಡಿಸುತ್ತದೆ.

## ಉಲ್ಲೇಖಗಳು
ವರ್ಗ:ವಿಷಕಾರಿ ಸಸ್ಯಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ದ್ರಷ್ಟಿ ಧಾಮೀ

**ದ್ರಷ್ಟಿ ಧಾಮೀ** ಯವರು ಒಬ್ಬ ಭಾರತೀಯ ನಟಿ, ರೂಪದರ್ಶಿ ಮತ್ತು ನರ್ತಕಿ.ಅವರು ಮೊದಲಿಗೆ 'ದಿಲ್ ಮಿಲ್ ಗಯೇ' ಎಂಬ ಧಾರವಾಹಿಯಲ್ಲಿ ಮುಸ್ಕಾನ್ ಎಂಬ ಪಾತ್ರದಲ್ಲಿ ಕಾಣಿಸಿಕೊಂಡರು.ನಂತರ ಅವರು *ಗೀತ್-ಹುಯಿ ಸಬ್ಸೇ ಪರಾಯಿ*ಧಾರವಾಹಿಯಲ್ಲಿ ಗೀತ್ ಎಂಬ ಪ್ರಮುಖ ಪಾತ್ರವನ್ನು ಪಡೆದುಕೊಂಡರು.ಅದಲ್ಲದೇ, ಅವರು *ಮಧುಬಾಲಾ-ಏಕ್ ಇಷ್ಕ್ ಏಕ್ ಜುನೂನ್*, *ಏಕ್ ಥಾ ರಾಜ ಏಕ್ ಥಿ ರಾಣಿ*, *ಪರ್ದೇಸ್ ಮೇ ಹೇ ಮೇರಾ ದಿಲ್* ಮತ್ತು *ಸಿಲ್ಸಿಲಾ ಬದಲ್ತೇ ರಿಶ್ತೋಂ ಕಾ*ದರುಸತಿ ದಹಅಮಿ ಇನ ಪಅರದೆಸ ಮೆಇನ ಹಅಇನ ಮೆರಅ ದಿಲ
 ಧಾರವಾಹಿಗಳಲ್ಲಿ ಪ್ರಮುಖ ಪಾತ್ರಗಳಲ್ಲಿ ಅಭಿನಯಿಸಿದರು.ಧಾಮೀ ಯವರು ಭಾರತೀಯ ಟೆಲಿವಿಷನ್ ನ ಅಗ್ರ ನಟಿಯರಲ್ಲಿ ಒಬ್ಬರಾಗಿದ್ದಾರೆ.
## ಆರಂಭಿಕ ಜೀವನ
ದ್ರಷ್ಟಿ ಧಾಮೀ ಯವರು ೧೯೮೫ ರ ಜನವರಿ ೧೦ ರಂದು ಮುಂಬೈನ ಗುಜರಾತಿ ಕುಟುಂಬದಲ್ಲಿ ಜನಿಸಿದರು. ಮೇರಿ ಇಮ್ಮಾಕ್ಯುಲೇಟ್ ಗರ್ಲ್ಸ್ ಹೈಸ್ಕೂಲ್ನಲ್ಲಿ ತಮ್ಮ ಶಾಲಾ ಶಿಕ್ಷಣವನ್ನು ಮುಗಿಸಿ ನಂತರ ಮುಂಬೈನ ಮಿಥಿಬಾಯ್ ಕಾಲೇಜಿನಲ್ಲಿ ಸಮಾಜಶಾಸ್ತ್ರದಲ್ಲಿ ಪದವಿ ಪಡೆದುಕೊಂಡರು. ಮಾಡೆಲಿಂಗ್ ಗೆ ಪ್ರವೇಶಿಸುವ ಮೊದಲು ಧಾಮೀ ಯವರು ನೃತ್ಯ ಬೋಧಕರಾಗಿದ್ದರು.

## ವೃತ್ತಿ ಜೀವನ
ದ್ರಷ್ಟಿ ಧಾಮೀ ಯವರು ಮನರಂಜನಾ ಉದ್ಯಮದಲ್ಲಿ ಪ್ರಥಮ ಬಾರಿಗೆ ಮುದ್ರಣ ಮತ್ತು ದೂರದರ್ಶನ ಜಾಹೀರಾತುಗಳೊಂದಿಗೆ ಮಾಡೆಲಿಂಗ್ನಲ್ಲಿ ತಮ್ಮ ವೃತ್ತಿ ಜೀವನವನ್ನು ಪ್ರಾರಂಭಿಸಿದರು. ನಂತರ ಅವರು 'ಸೈಯಾಂ ದಿಲ್ ಮೇಂ ಆನಾ ರೇ', 'ಹಮ್ಕೋ ಆಜ್ ಕಲ್ ಹೇ', 'ತೇರಿ ಮೇರಿ ನಝರ್ ಕೀ ಡೋರಿ', 'ನಚ್ಲೇ ಸೋನಿಯೋ ತೂ' ಸಂಗೀತ ವೀಡಿಯೋಗಳಲ್ಲಿ ಕಾಣಿಸಿಕೊಂಡರು. ಅದಲ್ಲದೇ ಅವರು ಕೊಲ್ಗೇಟ್,ಲಯನ್ ಹನಿ, ಆರ್.ಕೆ.ಎಸ್ ಗ್ರ್ಯಾಂಡ್(ಶಾಪಿಂಗ್ ಮಾಲ್), ಅಮೂಲ್, ವಿಐಪಿ ಬ್ಯಾಗ್ಸ್, ರಿಲಾಯನ್ಸ್ ಮೊಬೈಲ್, ಜ್ಯುವೆಲ್ಲರಿ ನಂತಹ ಹಲವು ಜಾಹೀರಾತುಗಳಲ್ಲೂ ಕಾಣಿಸಿಕೊಂಡಿದ್ದಾರೆ.
## ವೈಯಕ್ತಿಕ ಜೀವನ
೨೧ ಫೆಬ್ರವರಿ ೨೦೧೫ ರಂದು, ಧಾಮಿ ಸಾಂಪ್ರದಾಯಿಕ ಹಿಂದೂ ಸಮಾರಂಭದಲ್ಲಿ ಉದ್ಯಮಿ ನೀರಜ್ ಖೇಮ್ಕಾ ಅವರನ್ನು ವಿವಾಹವಾದರು.

## ಮಾಧ್ಯಮ
ಮಾಧ್ಯಮಗಳು ದ್ರಷ್ಟಿ ಧಾಮೀ ಯವರಿಗೆ 'ಕ್ವೀನ್ ಆಫ್ ಎಕ್ಸ್ಪ್ರೆಶನ್' ಎಂಬ ಬಿರುದನ್ನು ನೀಡುವ ಮೂಲಕ ಅವರ ನಟನಾ ಕೌಶಲ್ಯವನ್ನು ಶ್ಲಾಘಿಸಿವೆ. ದ್ರಷ್ಟಿ ಯವರು ಭಾರತದಲ್ಲೇ ಅತೀ ಹೆಚ್ಚು ಸಂಭಾವನೆ ಗಳಿಸಿರುವ ಕಿರುತೆರೆ ನಟಿಯರಲ್ಲಿ ಒಬ್ಬರಾಗಿದ್ದಾರೆ.

## ದೂರದರ್ಶನ
### ವಿಶೇಷ ಪ್ರದರ್ಶನಗಳು
## ಇತರ ಕೆಲಸಗಳು
ದ್ರಷ್ಟಿ ಯವರು ಕನ್ವಿರಾನ್ಮೆಂಟ್ ವೀಕ್ ೨೦೧೧ ಮತ್ತು ೨೦೧೩ ರ ಬ್ರಾಂಡ್ ಅಂಬಾಸಿಡರ್ ಆಗಿದ್ದರು.೨೦೧೬ ರಲ್ಲಿ ಅವರು ಸ್ವಚ್ಛ್ ಸರ್ವೇಕ್ಷಣ್ ೨೦೧೭ ರ ಭಾಗಿಯಾಗಿದ್ದರು.ಧಾಮೀಯವರು ಟೀಮ್ 'ಡಿ' ಸೆಲೆಬ್ರಿಟಿ ಚಾಂಪಿಯನ್ ಶಿಪ್ ೨೦೧೬ ರ ನಾಯಕಿಯಾಗಿದ್ದರು.ಅವರು 'ಐ ಹೆಲ್ಪ್ ಎ ಕಿಡ್.ಕಾಮ್' ಸೆಲೆಬ್ರಿಟಿ ಚಾಂಪಿಯನ್ ಶಿಪ್ ನಿಂದ ಪ್ರಶಸ್ತಿಯನ್ನೂ ಪಡೆದಿದ್ದರು.೨೦೧೭ ರಲ್ಲಿ ಅವರು 'ಬಜಾಜ್ ಬ್ರಾಹ್ಮೀ ಆಮ್ಲಾ ಆಯುರ್ವೇದಿಕ್ ಹೇರ್ ಆಯ್ಲ್' ನ ಬ್ರಾಂಡ್ ಅಂಬಾಸಿಡರ್ ಆದರು.
### ಚಲನಚಿತ್ರಗಳು ಮತ್ತು ಜಾಹೀರಾತುಗಳು
### ಇತರ ಪ್ರದರ್ಶನಗಳು
೨೦೧೦ ರಲ್ಲಿ ಇಮ್ಯಾಜಿನ್ ಟಿವಿಯ ರಿಯಾಲಿಟಿ ಶೋ ಬಿಗ್ ಮನಿ: ಚೋಟಾ ಪಾರ್ದಾ ಬಡಾ ಗೇಮ್‌ನಲ್ಲಿ ಧಾಮಿ ಕಾಣಿಸಿಕೊಂಡರು. ಅದೇ ವರ್ಷದಲ್ಲಿ ಅವರು ಮತ್ತೊಂದು ರಿಯಾಲಿಟಿ ಶೋ, *ನ್ಯಾಚ್ಲ್ ವೆ ವಿತ್ ಸರೋಜ್ ಖಾನ್* ನ ಭಾಗವಾಗಿದ್ದರು.  ೨೦೧೧ ರಲ್ಲಿ, ಧಾಮಿ (ಅವರ ಗೀತ್ ಸಹನಟ ಗುರ್ಮೀತ್ ಚೌಧರಿ ಅವರೊಂದಿಗೆ) ವಿಶೇಷ ಹೋಳಿ ಸಂಚಿಕೆಗಾಗಿ ರುಬಿನಾ ದಿಲೈಕ್ ಮತ್ತು ಅವಿನಾಶ್ ಸಚ್‌ದೇವ್ ಅವರ *ಚೋಟಿ ಬಹು - ಸಾವರ್ ಕೆ ರಂಗ್* ರಾಚಿ ಅವರ ಅತಿಥಿ ನೃತ್ಯ ಪ್ರದರ್ಶನ ನೀಡಿದರು. ನಂತರ ಜುಲೈ ೨೦೧೧ ರಲ್ಲಿ, ಅವರು ಸಾಜನ್ ರೇ ಜೂಟ್ ಮತ್ ಬೋಲ್ ನಲ್ಲಿ ನೃತ್ಯ ಪ್ರದರ್ಶನ ನೀಡಿದರು ಮತ್ತು ನಂತರ ಡಿಸೆಂಬರ್ ೨೦೧೧ ರಲ್ಲಿ, ಧಾಮಿ  *ಪ್ಯಾರ್ ಕಿ ಯೆ ಏಕ್ ಕಹಾನಿ*ಯಲ್ಲಿ ಕಾಣಿಸಿಕೊಂಡರು ಮತ್ತು ಅಭಯ್ ಮತ್ತು ಪಿಯಾ ಅವರ ವಿವಾಹವನ್ನು ಪ್ರಸಾರ ಮಾಡಿದ ಕೊನೆಯ ಕಂತಿನಲ್ಲಿ ಗುರ್ಮೀತ್ ಚೌದರಿ ಅವರೊಂದಿಗೆ ನೃತ್ಯ ಮಾಡಿದರು. ಜುಲೈ ೨೦೧೨ ರಲ್ಲಿ, ಧಾಮಿ ತನ್ನ ಧಾರವಾಹಿ *ಮಧುಬಾಲಾ*ದ ಪ್ರಚಾರಕ್ಕಾಗಿ ಕಲರ್ಸ್ ಟಿವಿಯ *ನಾ ಬೋಲೆ ತುಮ್ ನಾ ಮೈನೆ ಕುಚ್ ಕಹಾ*ದಲ್ಲಿ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡರು.

## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
## ಉಲ್ಲೇಖಗಳು
ವರ್ಗ:ನಟಿಯರು
ವರ್ಗ:೧೯೮೫ ಜನನ
ಡೈನಮೈಟ್

thumb

**ಡೈನಮೈಟ್** ನೈಟ್ರೊಗ್ಲಿಸರಿನ್, (ಪುಡಿಮಾಡಿದ ಚಿಪ್ಪುಗಳು ಅಥವಾ ಜೇಡಿಮಣ್ಣಿನಂತಹ) ಅವಚೂಷಕಗಳು ಹಾಗೂ ಸ್ಥಿರೀಕಾರಕಗಳಿಂದ ತಯಾರಿಸಿದ ಒಂದು ಸ್ಫೋಟವ ವಸ್ತು. ಇದನ್ನು ಸ್ವೀಡಿಷ್ ರಸಾಯನಶಾಸ್ತ್ರಜ್ಞ ಹಾಗೂ ಇಂಜಿನಿಯರಾಗಿದ್ದ ಆಲ್ಫ್ರೆಡ್ ನೊಬೆಲ್ ಆವಿಷ್ಕರಿಸಿದರು ಮತ್ತು ೧೮೬೭ರಲ್ಲಿ ಸ್ವಾಮ್ಯದ ಸನ್ನದು ಪಡೆದರು. ಇದು ಕ್ಷಿಪ್ರವಾಗಿ ಕೋವಿಮದ್ದಿನ ಹೆಚ್ಚು ಶಕ್ತಿಶಾಲಿ ಪರ್ಯಾಯವಾಗಿ ವ್ಯಾಪಕ ಬಳಕೆಯನ್ನು ಪಡೆಯಿತು.

ಇಂದು, ಡೈನಮೈಟ್‍ನ್ನು ಮುಖ್ಯವಾಗಿ ಗಣಿಗಾರಿಕೆ, ಕಲ್ಲು ಗಣಿಗಾರಿಕೆ, ನಿರ್ಮಾಣ, ಹಾಗೂ ಕೆಡಹುವಿಕೆ ಉದ್ಯಮಗಳಲ್ಲಿ ಬಳಸಲಾಗುತ್ತದೆ. ಡೈನಮೈಟ್ ಈಗಲೂ ಕಂದಕ ಅಗೆತದ ಪ್ರಯತ್ನಗಳಲ್ಲಿ, ಮತ್ತು ಸ್ಫೋಟಕ ವರ್ಧಕಗಳಿಗೆ ಮಿತವ್ಯಯದ ಪರ್ಯಾಯವಾಗಿ ಆಯ್ಕೆಯ ಉತ್ಪನ್ನವಾಗಿದೆ. ಡೈನಮೈಟ್‌ನ್ನು ಸಾಂದರ್ಭಿಕವಾಗಿ ಎಎನ್ ಹಾಗೂ ಎಎನ್ಎಫ್ಒ ಸಿಡಿಮದ್ದುಗಳಿಗೆ ಆರಂಭಕ ಅಥವಾ ವರ್ಧಕವಾಗಿ ಬಳಸಲಾಗುತ್ತದೆ.

## ಬಾಹ್ಯ ಸಂಪರ್ಕಗಳು 
* Alfred Nobel
* Oregon State Police – Arson and Explosives Section (Handling instructions and photos)
* Detonator cables 
* U.S. Patent 78,317
* U.S. Patent RE2,538 Improved process of producing an explosive compound
* Dynamite and TNT at *The Periodic Table of Videos* (University of Nottingham)

ವರ್ಗ:ಸ್ಫೋಟಕಗಳು
ವಾಮಂಜೂರು

**ವಾಮಂಜೂರು** ಒಂದು ವಸತಿ ಪ್ರದೇಶವಾಗಿದ್ದು, ಕರ್ನಾಟಕದ ಮಂಗಳೂರಿನ ನಗರ ನಿಗಮದ ವ್ಯಾಪ್ತಿಯೊಳಗೆ ಬರುತ್ತದೆ. ಇದು ಮಂಗಳೂರಿನಿಂದ ನಂತೂರು- ಕುಲಶೇಖರ ದಾಟಿ ಮೂಡಬಿದ್ರೆ - ಕಾರ್ಕಳಕ್ಕೆ ಹೋಗುವಾಗ (ರಾಷ್ರೀಯ ಹೆದ್ದಾರಿ ೧೬೯ )ಕಾಣಬರುವ ಸಣ್ಣ ಊರು. ಇಲ್ಲಿನ ಜನರು ಸಾಮಾನ್ಯವಾಗಿ ತುಳು ಮಾತನಾಡುತ್ತಾರೆ. ಕನ್ನಡ, ಕೊಂಕಣಿ, ಬ್ಯಾರಿ ಭಾಷೆಯು ಬಳಕೆಯಲ್ಲಿದೆ. 
=ವಾಮಂಜೂರು=
ವಾಮಂಜೂರು ಕರ್ನಾಟಕದ ಕರಾವಳಿ ನಗರವಾದ ಮಂಗಳೂರಿನ ಪ್ರವಾಸಿ ಮತ್ತು ವಸತಿ ಪ್ರದೇಶವಾಗಿದೆ. ಇದು ಕುಡುಪು ಮತ್ತು ಗುರುಪುರಕ್ಕೆ ಹತ್ತಿರದಲ್ಲಿದೆ. ವಾಮಂಜೂರು ಅನೇಕ ಐತಿಹಾಸಿಕ ಮತ್ತು ಭೌಗೋಳಿಕ ಕಾರಣಗಳಿಗಾಗಿ ಪ್ರಸಿದ್ಧವಾಗಿದೆ. ಇಲ್ಲಿನ ಸೇಂಟ್ ಜೋಸೆಫ್ ಎಂಜಿನಿಯರಿಂಗ್ ಕಾಲೇಜು ಕರ್ನಾಟಕದ ಏಕೈಕ ಕ್ಯಾಥೊಲಿಕ್ ಎಂಜಿನಿಯರಿಂಗ್ ಸಂಸ್ಥೆಯಾಗಿದೆ. ಪಿಲಿಕುಳ ನಿಸರ್ಗಧಾಮ, ಸ್ವಾಮಿ ವಿವೇಕಾನಂದ ತಾರಾಲಯ ಮತ್ತು ಮಾನಸ ವಾಟರ್ ಪಾರ್ಕ್ ವಾಮಂಜೂರಿನ ಪ್ರವಾಸಿ ತಾಣಗಳು. ಮಂಗಳೂರಿಗೆ ದೂರದರ್ಶನ ಪ್ರಸಾರ ಸೌಲಭ್ಯವು ವಾಮಂಜೂರಿನಲ್ಲಿದೆ.
=ಧಾರ್ಮಿಕ ಕ್ಷೇತ್ರಗಳು=
*ಅನಂತ ಪದ್ಮನಾಭ ದೇವಸ್ಥಾನ, ಕುಡುಪು
*ಶ್ರೀ ಅಮೃತೇಶ್ವರ ದೇವಸ್ಥಾನ, ತಿರುವೈಲ್, ವಾಮಂಜೂರು.
*ಶ್ರೀ ವಿಷ್ಣುಮೂರ್ತಿ ದೇವಸ್ಥಾನ, ತಿರುವೈಲ್.
*ಸಂತ ಜೋಸೆಫರ ದೇವಾಲಯ.
=ವಾಮಂಜೂರಿನ ಗಮರ್ನಾಹ ಸ್ಥಳಗಳು=
*ಪಿಲಿಕುಳ ನಿಸರ್ಗಧಾಮ.
*ಸ್ವಾಮಿ ವಿವೇಕಾನಂದ ತಾರಾಲಯ.

*ಮಾನಸ ಅಮ್ಯೂಸ್ಮೆಂಟ್ ಆಂಡ್ ವಾಟರ್ ಪಾರ್ಕ್.

*ದೂರದರ್ಶನ ನಿರ್ವಹಣೆ ಕೇಂದ್ರ.
*ಧರ್ಮ ಜ್ಯೋತಿ ಸಮಾಜ ಕಲ್ಯಾಣ ಸೊಸೈಟಿ.
=ಹತ್ತಿರದ ಸ್ಥಳಗಳು=
*ಕುಡುಪು
*ಮೂಡುಶೆಡ್ಡೆ
*ಕೈಕಂಬ
*ಪೊಳಲಿ
*ಗುರುಪುರ
*ನಿರಾಲ
=ಶಿಕ್ಷಣ ಕ್ಷೇತ್ರ=
*ಸೇಂಟ್ ಜೋಸೆಫ್ ಹಿರಿಯ ಪ್ರಾಥಮಿಕ ಶಾಲೆ
*ಸೇಂಟ್ ಜೋಸೆಫ್ ಎಂಜಿನಿಯರ್ ಕಾಲೇಜು..
*ಕರಾವಳಿ ಕಾಲೇಜು ಆಫ್ ಫಾರ್ಮಸಿ.
*ಮಂಗಳಜ್ಯೋತಿ ಸಮಗ್ರ ಶಾಲೆ.
*ಸಂತ ರೇಮಂಡ್ಸ್ ಹಿರಿಯ ಪ್ರಾಥಮಿಕ ಶಾಲೆ.
*ಸಂತ ರೇಮಂಡ್ಸ್ ಪದವಿ ಪೂರ್ವ ಕಾಲೇಜು.

=ಉಲ್ಲೇಖಗಳು=

ವರ್ಗ:ಮಂಗಳೂರು ತಾಲೂಕಿನ ಪ್ರವಾಸಿ ತಾಣಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ನಗರಗಳು ಮತ್ತು ಪಟ್ಟಣಗಳು
ಹಚ್ಚೆ

thumb|ಹಚ್ಚೆ
thumb
**ಹಚ್ಚೆ**ಯು ದೇಹದ ಮಾರ್ಪಾಡಿನ ಒಂದು ರೂಪವಾಗಿದೆ. ಇದರಲ್ಲಿ ಚರ್ಮದ ವರ್ಣದ್ರವ್ಯವನ್ನು ಬದಲಾಯಿಸಲು, ಅಳಿಸಲಾಗದ ಅಥವಾ ತಾತ್ಕಾಲಿಕ ಶಾಯಿ, ರಂಗುಗಳು ಹಾಗೂ ವರ್ಣದ್ರವ್ಯಗಳನ್ನು ಚರ್ಮದ ಒಳಪದರದಲ್ಲಿ ಹಾಕಿ ವಿನ್ಯಾಸವನ್ನು ಮಾಡಲಾಗುತ್ತದೆ.

ಹಚ್ಚೆಗಳನ್ನು ಮೂರು ವಿಶಾಲ ವರ್ಗಗಳಾಗಿ ವರ್ಗೀಕರಿಸಬಹುದು: ಸಂಪೂರ್ಣವಾಗಿ ಅಲಂಕಾರಿಕ (ಯಾವುದೇ ನಿರ್ದಿಷ್ಟ ಅರ್ಥವಿಲ್ಲದೇ); ಸಾಂಕೇತಿಕ (ಹಾಕಿಸಿಕೊಳ್ಳುವವನಿಗೆ ಸಮಂಜಸವಾದ ನಿರ್ದಿಷ್ಟ ಅರ್ಥದೊಂದಿಗೆ); ಚಿತ್ರಾತ್ಮಕ (ನಿರ್ದಿಷ್ಟ ವ್ಯಕ್ತಿ ಅಥವಾ ವಸ್ತುವಿನ ಚಿತ್ರಣ). ಜೊತೆಗೆ, ಹಚ್ಚೆಗಳನ್ನು ಗುರುತಿಗಾಗಿ ಬಳಸಬಹುದು, ಉದಾಹರಣೆಗೆ, ಜಾನುವಾರುಗಳ ಕಿವಿಗಳ ಮೇಲೆ ಹಚ್ಚೆಗಳು ಒಡೆತನವನ್ನು ಸೂಚಿಸುತ್ತವೆ.

ಅನೇಕ ಹಚ್ಚೆಗಳು ಜೀವನಘಟ್ಟಗಳ ಸಂಕ್ರಮಣದ ಆಚರಣೆಗಳು, ಸ್ಥಾನಮಾನ ಹಾಗೂ ದರ್ಜೆಯ ಗುರುತುಗಳು, ಧಾರ್ಮಿಕ ಹಾಗೂ ಆಧ್ಯಾತ್ಮಿಕ ಭಕ್ತಿಯ ಸಂಕೇತಗಳು, ಶೌರ್ಯಕ್ಕಾಗಿ ಅಲಂಕಾರಗಳು, ಲೈಂಗಿಕ ಪ್ರಲೋಭನಗಳು ಹಾಗೂ ಫಲವಂತಿಕೆಯ ಗುರುತುಗಳು, ಪ್ರೀತಿಯ ಆಣೆಗಳು, ತಾಯಿತಗಳು ಹಾಗೂ ರಕ್ಷಾಯಂತ್ರಗಳು, ರಕ್ಷಣೆ, ಮತ್ತು ಶಿಕ್ಷೆಯಾಗಿ (ಬಹಿಷ್ಕೃತರು, ಗುಲಾಮರು ಹಾಗೂ ಅಪರಾಧಿಗಳ ಗುರುತುಗಳಂತೆ) ಕಾರ್ಯನಿರ್ವಹಿಸುತ್ತವೆ.

## ಉಲ್ಲೇಖಗಳು 
ವರ್ಗ:ದೈಹಿಕ ಕಲೆ
ಸುಂಟರಗಾಳಿ

thumb|ಸುಂಟರಗಾಳಿ
thumb|A dust devil at school ground
**ಸುಂಟರಗಾಳಿ**ಯು ಒಂದು ಹವಾಮಾನ ವಿದ್ಯಮಾನವಾಗಿದೆ. ಇದರಲ್ಲಿ ಬಿಸಿಯಾಗುವಿಕೆ ಹಾಗೂ ಹರಿವಿನ ಪ್ರವಣತೆಯಿಂದ ಸೃಷ್ಟಿಯಾದ ಅಸ್ಥಿರತೆಗಳು ಹಾಗೂ ಕ್ಷೋಭೆಯ ಕಾರಣದಿಂದ ಗಾಳಿಯ ಆವರ್ತವು (ಲಂಬ ದಿಕ್ಕುಗಳಲ್ಲಿ ತಿರುಗುತ್ತಿರುವ ಗಾಳಿಯ ರಚನೆ) ರೂಪಗೊಳ್ಳುತ್ತದೆ. ಸುಂಟರಗಾಳಿಗಳು ವಿಶ್ವಾದ್ಯಂತ ಯಾವುದೇ ಋತುವಿನಲ್ಲಿ ಸಂಭವಿಸುತ್ತವೆ.

**ದೊಡ್ಡ ಸುಂಟರಗಾಳಿ**

ದೊಡ್ಡ ಸುಂಟರಗಾಳಿಯು ಸೂಪರ್‌ಸೆಲ್ ಗುಡುಗು ಇರುವ ಬಿರುಗಾಳಿಗಳಿಂದ (ಬಿರುಗಾಳಿಯ ಅತ್ಯಂತ ಶಕ್ತಿಶಾಲಿ ಬಗೆ) ಅಥವಾ ಇತರ ಶಕ್ತಿಶಾಲಿ ಬಿರುಗಾಳಿಗಳಿಂದ ರೂಪಗೊಳ್ಳುತ್ತದೆ. ಬಿರುಗಾಳಿಯು ಗಿರ್ರನೆ ಸುತ್ತಲು ಆರಂಭವಾದಾಗ, ಅವು ಇತರ ಹೆಚ್ಚು ಎತ್ತರದ ಗಾಳಿಗಳೊಂದಿಗೆ ಪ್ರತಿಕ್ರಿಯಿಸಿ, ಲಾಳಿಕೆ ಆಕಾರದಲ್ಲಿ ತಿರುಗುವಂತೆ ಉಂಟುಮಾಡುತ್ತವೆ. ಲಾಳಿಕೆಯ ಮೇಲೆ ಮೋಡವು ರಚನೆಯಾಗಿ, ಅದು ಗೋಚರವಾಗುವಂತೆ ಮಾಡುತ್ತದೆ.

## ಬಾಹ್ಯ ಸಂಪರ್ಕಗಳು 
* Fire whirlwind video September 11, 2012 Alice Springs Australia.
* Severe Storm Definitions & Whirlwind Classification  (TORRO)
* Whirlwinds (TORRO)
* A 'hay devil' from National Geographic
* A longer version of the above but poorer quality

ವರ್ಗ:ಪವನಶಾಸ್ತ್ರ
ಜಗತ್ ಪ್ರಕಾಶ್ ನಡ್ಡಾ

ಜಗತ್ ಪ್ರಕಾಶ್ ನಡ್ಡಾ ಒಬ್ಬ ಭಾರತೀಯ ರಾಜಕಾರಣಿ ಮತ್ತು ಪ್ರಸ್ತುತ ಭಾರತೀಯ ಜನತಾ ಪಕ್ಷದ ರಾಷ್ಟ್ರಾಧ್ಯಕ್ಷರಾಗಿದ್ದಾರೆ. ಕೇಂದ್ರ ಸರ್ಕಾರದ ಮಾಜಿ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವರಾಗಿರುವ ಇವರು, ಹಿಮಾಚಲ ಪ್ರದೇಶದ ರಾಜ್ಯಸಭಾ ಸದಸ್ಯರಾಗಿದ್ದಾರೆ. ಈ ಹಿಂದೆ ಅವರು ಹಿಮಾಚಲ ಪ್ರದೇಶ ಸರ್ಕಾರದಲ್ಲಿ ಸಚಿವರಾಗಿದ್ದರು.
## ಆರಂಭಿಕ ಜೀವನ
ಅವರು ಡಿಸೆಂಬರ್ ೨, ೧೯೬೦ ರಂದು ಡಾ. ನರೈನ್ ಲಾಲ್ ನಡ್ಡಾ ಮತ್ತು ಶ್ರೀಮತಿ ಕೃಷ್ಣಾ ನಡ್ಡಾ ದಂಪತಿಗೆ ಜನಿಸಿದರು. ಪಾಟ್ನಾದ ಸೇಂಟ್ ಕ್ಸೇವಿಯರ್ಸ್ ಶಾಲೆಯಲ್ಲಿ ಶಿಕ್ಷಣ ಪಡೆದ ನಂತರ ಅವರು ತಮ್ಮ ಬಿ.ಎ. ಪದವಿಯನ್ನು ಪಾಟ್ನಾ ವಿಶ್ವವಿದ್ಯಾಲಯದಿಂದ ಮತ್ತು ಎಲ್.ಎಲ್.ಬಿ.ಯನ್ನು ಶಿಮ್ಲಾದ ಹಿಮಾಚಲ ಪ್ರದೇಶ ವಿಶ್ವವಿದ್ಯಾಲಯದಿಂದ ಪಡೆದರು. ಅದಲ್ಲದೆ ದೆಹಲಿಯಲ್ಲಿ ನಡೆದ ಅಖಿಲ ಭಾರತ ಜೂನಿಯರ್ ಈಜು ಚಾಂಪಿಯನ್‌ಶಿಪ್‌ನಲ್ಲಿ ಬಿಹಾರ ರಾಜ್ಯವನ್ನು ಅವರು ಪ್ರತಿನಿಧಿಸಿದ್ದರು. ೧೧ ಡಿಸೆಂಬರ್ ೧೯೯೧ ರಂದು ವಿವಾಹವಾದರು.
## ರಾಜಕೀಯ ಜೀವನ
೧೯೯೩ರ ಚುನಾವಣೆಯಲ್ಲಿ ನಡ್ಡಾರವರು ಮೊದಲ ಬಾರಿಗೆ ಹಿಮಾಚಲ ಪ್ರದೇಶ ವಿಧಾನಸಭೆಗೆ ಆಯ್ಕೆಯಾದರು. ನಂತರ ೧೯೯೮ರಲ್ಲಿ ಮತ್ತೆ ಆಯ್ಕೆಯಾದರು.
ಅವರ ಮೊದಲ ಅವಧಿಯಲ್ಲಿ ಹಿಮಾಚಲ ಪ್ರದೇಶ ವಿಧಾನಸಭೆಯ ತಮ್ಮ ಪಕ್ಷದ ನಾಯಕರಾಗಿ  ೧೯೯೪ ರಿಂದ ೧೯೯೮ ರವರೆಗೆ ಸೇವೆ ಸಲ್ಲಿಸಿದ್ದರು. ತಮ್ಮ ಎರಡನೇ ಅವಧಿಯಲ್ಲಿ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಮತ್ತು ಸಂಸದೀಯ ವ್ಯವಹಾರಗಳ ಸಚಿವರಾದರು. ೨೦೦೭ರ ಚುನಾವಣೆಯಲ್ಲಿ ನಡ್ಡಾ ಅವರನ್ನು ಮತ್ತೊಂದು ಅವಧಿಗೆ ಆಯ್ಕೆ ಮಾಡಲಾಯಿತು. ಪ್ರೇಮ್ ಕುಮಾರ್ ಧುಮಾಲ್ ಸರ್ಕಾರ ರಚಿಸಿದ ನಂತರ, ಅವರು ೨೦೦೮ ರಿಂದ ೨೦೧೦ ರವರೆಗೆ ಅರಣ್ಯ, ಪರಿಸರ, ವಿಜ್ಞಾನ ಮತ್ತು ತಂತ್ರಜ್ಞಾನದ ಜವಾಬ್ದಾರಿಯುತ ಕ್ಯಾಬಿನೆಟ್ ಸಚಿವರಾಗಿ ನಡ್ಡಾ ಅವರನ್ನು ತಮ್ಮ ಸಂಪುಟದಲ್ಲಿ ಸೇರಿಸಿಕೊಂಡರು. ನಡ್ಡಾರವರು ೨೦೧೨ರಲ್ಲಿ ವಿಧಾನಸಭೆಗೆ ಸ್ಪರ್ಧಿಸಲಿಲ್ಲ, ಬದಲಿಗೆ ಭಾರತೀಯ ಸಂಸತ್ತಿನ ಮೇಲ್ಮನೆಯ ರಾಜ್ಯಸಭೆಗೆ ಆಯ್ಕೆಯಾದರು. ೨೦೧೪ರಲ್ಲಿ ಕ್ಯಾಬಿನೆಟ್ ಪುನರಚನೆಯ ಸಮಯದಲ್ಲಿ, ಪ್ರಧಾನಿ ನರೇಂದ್ರ ಮೋದಿ ಅವರು ಆರೋಗ್ಯ ಸಚಿವರಾಗಿ ನಡ್ಡಾ ಅವರನ್ನು ಆಯ್ಕೆ ಮಾಡಿದರು. ೨೦೧೯ರಲ್ಲಿ ಭಾರತೀಯ ಜನತಾ ಪಕ್ಷದ ರಾಷ್ಟ್ರೀಯ ಕಾರ್ಯಾಧ್ಯಕ್ಷರಾಗಿ ಆಯ್ಕೆಯಾದರು.

## ಪೂರಕ ಮಾಹಿತಿ
*ಜೆ.ಪಿ ನಡ್ಡಾ ಯಾರು?ಬಿಜೆಪಿ ಅಧ್ಯಕ್ಷ ಸ್ಥಾನಕ್ಕೇರಿದ ಜೆ.ಪಿ ನಡ್ಡಾ ಯಾರು? ಅವರ ರಾಜಕೀಯ ಹಿನ್ನೆಲೆ ಏನು?ಪ್ರಜಾವಾಣಿ; d: 21 ಜನವರಿ 2020

## ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು
ಡಿ.ಕೆ.ಚೌಟ

thumb|ಡಿ.ಕೆ. ಚೌಟ
**ದರ್ಬೆ ಕೃಷ್ಣಾನಂದ ಚೌಟ** ಇವರು ತುಳು, ಕನ್ನಡ ಸಾಹಿತಿ. ತುಳುವಿನ ಬರಹಗಾರರಲ್ಲಿ ಇವರು ಪ್ರಮುಖರು. ಕರಾವಳಿಯ ಬದುಕಿಗೆ ಹತ್ತಿರವಾದ ಬರಹಗಳ ಮೂಲಕ ಪರಿಚಿತರು, ಕೃಷಿಕರು ಮತ್ತು ನಾಟಕಕಾರರು. ಇವರು ಕಾಸರಗೋಡುಜಿಲ್ಲೆಯ ಮೀಯಪದವಿನ ದರ್ಬೆಯವರು. ಸಾಹಿತ್ಯ ಕೃಷಿಯಲ್ಲಿ ತೊಡಗಿಕೊಂಡಿದ್ದರು. ಬೆಂಗಳೂರಿನ ಚಿತ್ರಕಲಾ ಪರಿಷತ್'ನ ಇದರ ಅಧ್ಯಕ್ಷರಾಗಿ ಇದ್ದರು.

## ಜನನ
ಜೂನ್ 1, 1938ರಲ್ಲಿ ದರ್ಬೆಯಲ್ಲಿ ಜನಿಸಿದರು.

## ಕಾವ್ಯನಾಮ
* 'ಆನಂದ ಕೃಷ್ಣ’ ಎಂಬ ಕಾವ್ಯನಾಮದಿಂದ ಖ್ಯಾತಿ ಪಡೆದಿದ್ದ ಚೌಟ. 
* ಡಾ. ದರ್ಬೆ ಕೃಷ್ಣಾನಂದ ಚೌಟ ಅವರು ಡಿ.ಕೆ. ಚೌಟ ಎಂಬ ಹೆಸರಿನಲ್ಲಿಯೇ ಗುರುತಿಸಿಕೊಂಡಿದ್ದರು

## ಪುಸ್ತಕಗಳು 
### ತುಳು ಕಾದಂಬರಿ 
# ಮಿತ್ತಬಯಿಲ್ ಯಮುನಕ್ಕೆ
# ಕರಿಯ ವಜ್ಜೆರೆನ ಕಥೆಕುಲು

### ತುಳು ನಾಟಕ 
#ಪಿಲಿಪತ್ತಿ ಗಡಸ್
#ಮೂಜಿ ಮುಟ್ಟು ಮೂಜಿ ಲೋಕ
#ಪಾಟ್ ಪಜ್ಜೆಲು
#ಪಟ್ಟು ಪಜ್ಜೆಲು
#ದರ್ಮೆತ್ತಿ ಮಾಯೆ
#ಉರಿ ಉಷ್ಣದ ಮಾಯೆ
#ಅರ್ಧ ಸತ್ಯ ಬಾಕಿ ಸುಳ್ಳಲ್ಲ

## ಪ್ರಶಸ್ತಿಗಳು 
# ಮಂಗಳೂರು ವಿಶ್ವವಿದ್ಯಾಲಯ ಗೌರವ ಡಾಕ್ಟೊರೇಟ್
# ತುಳು ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ , ೨೦೧೧

## ನಿದನ 
೧೯-೦೬-೨೦೧೯ರಂದು ಬೆಂಗಳೂರಿನ ಆಸ್ಪತ್ರೆಯಲ್ಲಿ ಮರಣ ಹೊಂದಿದರು

## ಉಲ್ಲೇಖಗಳು 
ವರ್ಗ:ಲೇಖಕರು
ವರ್ಗ:ನಾಟಕಕಾರರು
ವರ್ಗ:೧೯೩೮ ಜನನ
ವರ್ಗ:೨೦೧೯ ನಿಧನ
ವರ್ಗ:ತುಳು ಲೇಖಕರು